hotchpotch/miracl-hf-unified huggingface dataset:
เปรมสินี รัตนโสภา
เปรมสินี รัตนโสภา (ชื่อเล่น: ครีม) เป็นทั้งนักแสดง และนางแบบ เข้าสู่วงการด้วยการถ่ายแบบนิตยสารวัยรุ่น ก่อนที่จะมาเป็นที่รู้จักการแสดงละครโทรทัศน์ ผลงานละครโทรทัศน์สร้างชื่อ ได้แก่ สาวน้อยประแป้ง, ปีกมาร, ตุ๊กตาเริงระบำ, ศิลามณี, สาวใช้ไฮเทค เป็นต้น
เปรมสินี รัตนโสภา หรือ ครีม เกิดเมื่อวันที่ 11 สิงหาคม พ.ศ. 2524 เป็นนักแสดงหญิงชาวไทย เป็น ดาราสาวเจ้าของหุ่นสูงโปร่ง เป็นชาวกรุงเทพมหานคร เข้าเนอร์เซอรี่โรงเรียนนาฏศิลป์สัมพันธ์ตั้งแต่อายุ 2 ขวบครึ่ง อายุ 3 ขวบ เข้าเรียนที่โรงเรียนราชินีบนจนจบม.5, สอบเทียบเข้ามหาวิทยาลัยอัสสัมชัญ,จบปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ นอกจากนี้เธอยังมีผลงานด้านการแสดงละคร ภาพยนตร์ และ อื่นๆอีกมากมาย
ปัจจุบัน เปรมสินี สมรสกับช่างภาพ ปีเตอร์ จิรวัฒน์ พฤกษ์ภูรีพงษ์ งานหมั้น วันที่ 19 มกราคม พ.ศ. 2560 ที่โรงแรม แมนดาริน โอเรียนเต็ล และงานฉลองมงคลสมรสวันที่ 5 มีนาคม พ.ศ. 2560
อิลิมิเนชั่น แชมเบอร์ แมทช์
อิลิมิเนชั่น แชมเบอร์ แมทช์ (อังกฤษ:Elimination Chamber) เป็นรูปแบบการปล้ำในกรงเหล็กอิลิมิเนชั่น แชมเบอร์ มีความสูง 16 ฟุต และน้ำหนัก 10 ตัน ซึ่งจะมีนักมวยปล้ำ 6 คน อยู่ในนั้น โดยเริ่มจาก 2 คน อีก 4 คนนั้นจะอยู่ในห้องโถงเล็ก เมื่อครบเวลา 5 นาทีก็จะออกมาจากกรงเรื่อย ๆ จนครบ โดยผู้ที่ชนะจะต้องกำจัด 5 คนในกรง โดยการจับกด หรือใช้ท่าซับมิสชั่น ยอมแพ้ ทีละคนจนเหลือเป็นสุดท้าย
เฮลอินเอเซล แมตช์
เฮลล์อินเอเซลล์ แมทช์ (Hell in a Cell) เป็นรูปแบบการปล้ำในกรงเหล็กเฮลล์อินเอเซลล์ โดยถูกใช้ครั้งแรกในศึกแบคบลัด 5 ตุลาคม ปี ค.ศ. 1997 มีความสูง 16 ฟุต แต่หลังจากนั้นได้มีการเพิ่มความสูงถึง 20 ฟุต มีน้ำหนัก 5 ตัน ซึ่งจะมีนักมวยปล้ำ 2 - 6 คน อยู่ในนั้น โดยสามารถจับกดหรือทำให้ผู้ต่อสู้ยอมแพ้ได้ คนนั้นจะเป็นผู้ชนะ กรงเหล็กเฮลล์อินเอเซลล์แตกต่างกับกรงเหล็กสตีลเคจ ที่ว่าถ้าผู้ต่อสู้ออกจากกรงเหล็กเฮลล์อินเอเซลล์ ถือว่าไม่ผลต่อการตัดสินแพ้ชนะได้โดยสู้กันต่อจนกว่าจะมีผู้ชนะ
มณฑลฟลานเดอร์ตะวันตก
ฟลานเดอร์ตะวันตก (, ) เป็นมณฑลที่ตั้งอยู่ทางตะวันตกที่สุดของเขตฟลามส์และประเทศเบลเยียม โดยทางเหนือและทางตะวันตกมีพื้นที่ติดต่อกับทะเลเหนือ, ทางตะวันออกเฉียงเหนือมีพื้นที่ติดต่อกับจังหวัดเซลันด์ของประเทศเนเธอร์แลนด์, ทางตะวันออกติดต่อกับมณฑลฟลานเดอร์ตะวันออก และทางใต้ติดต่อกับมณฑลแอโนของประเทศเบลเยียมและจังหวัดนอร์ของประเทศฝรั่งเศส
ฟลานเดอร์ตะวันตกเป็นมณฑลเดียวของประเทศเบลเยียมที่มีพื้นที่ติดต่อทั้งประเทศเนเธอร์แลนด์และประเทศฝรั่งเศส และเป็นมณฑลเดียวที่มีพื้นที่ติดชายฝั่งทะเลเหนือ
ฟลานเดอร์ตะวันตกมีเมืองหลวงชื่อบรูช และมีพื้นที่ 3,144 ตารางกิโลเมตร แบ่งออกเป็น 8 เขตการปกครอง ซึ่งแบ่งย่อยได้อีก 64 เทศบาล
ฟลานเดอร์ตะวันตกประกอบด้วย 8 เขตการปกครองส่วนท้องถิ่น () ได้แก่ เขตบรูช, เขตดิกสมิวเดอ, เขตออสเทนเดอ, เขตรูสแลร์, เขตทิลต์, เขตคอร์ทไรค์, เขตอิเปอร์ และเขตเฟอร์เนอ
แบ่งเป็นเขตตุลาการ () ได้ 4 เขต ได้แก่ เขตตุลาการบรูช, เขตตุลาการคอร์ทไรค์, เขตตุลาการเฟอร์เนอ และเขตตุลาการอิเปอร์
และแบ่งย่อยเป็น 64 เทศบาล ดังแผนที่นี้
เบงกาซี
เบงกาซี (; ) หรือ บันฆอซี () เป็นเมืองใหญ่ที่สุดเป็นอันดับที่สองในลิเบีย เป็นเมืองหลักของภูมิภาคไซเรไนกา (หรืออดีตจังหวัด) และเมืองหลวงชั่วคราวของสภาถ่ายโอนอำนาจแห่งชาติ เป็นเมืองท่าริมฝั่งทะเลเมดิเตอร์เรเนียน
ระหว่างสมัยราชอาณาจักรในประวัติศาสตร์ลิเบีย เบงกาซีมีสถานะเป็นเมืองหลวงร่วมกับตริโปลี ซึ่งอาจเนื่องมาจากพระมหากษัตริย์เคยประทับอยู่ในเมืองอัลไบดะที่อยู่ใกล้เคียง และราชวงศ์ค่อนข้างมีความสัมพันธ์อันดีกับไซเรไนกามากกว่าตริโปลิเตเนีย เบงกาซียังคงเป็นที่ตั้งของสถาบันและองค์การซึ่งมักจะเกี่ยวข้องกับเมืองหลวงของประเทศ ซึ่งได้สร้างบรรยากาศการแข่งขันและความอ่อนไหวอย่างต่อเนื่องระหว่างเบงกาซีกับตริโปลี
เมื่อเดือนกุมภาพันธ์ พ.ศ. 2554 ได้เกิดการก่อการกำเริบขึ้นต่อต้านรัฐบาลมูอัมมาร์ กัดดาฟีขึ้นในนคร เมื่อวันที่ 21 กุมภาพันธ์ นครดังกล่าวตกเป็นของฝ่ายต่อต้านกัดดาฟีอย่างสมบูรณ์
เขตชีวภาพพาลีอาร์กติก
เขตชีวภาพพาลีอาร์กติก () เป็นหนึ่งในแปดเขตชีวภาพของโลก
ในทางกายภาพแล้ว พาลีอาร์กติกเป็นเขตชีวภาพที่มีขนาดใหญ่ที่สุด ซึ่งกินอาณาบริเวณภาคนิเวศยุโรป ทวีปเอเชียที่อยู่เหนือตีนเทือกเขาหิมาลัย แอฟริกาเหนือ ทางตอนเหนือและตอนกลางของคาบสมุทรอาหรับ
เขตชีวภาพพาลีอาร์กติกกินพื้นที่ภาคนิเวศเขตหนาวและเขตอบอุ่นเป็นส่วนใหญ่ ซึ่งลากผ่านยูเรเชียจากยุโรปตะวันตกไปจนถึงทะเลแบริง
เขตยูโร-ไซบีเรียนซึ่งมีภูมิอากาศหนาวและอบอุ่นนี้เป็นเขตทางนิเวศวิทยาขนาดใหญ่ที่สุดของพาลีอาร์กติก ซึ่งไล่ตั้งแต่ทุนดราทางปลายสุดด้านเหนือของรัสเซียและสแกนดิเนเวียไปจนถึงไทกาอันกว้างใหญ่ ซึ่งเป็นป่าสนเขาเขตหนาวซึ่งพบในภาคพื้นทวีป ทางใต้ของไทกานั้นเป็นแถบป่าไม้ใบกว้างเขตอบอุ่น ป่าผสม และป่าสนเขาเขตอบอุ่น เขตยูโร-ไซบีเรียนอันกว้างใหญ่นี้มีความโดดเด่นตรงที่พบสปีชีส์พืชและสัตว์จำนวนมากร่วมกัน และมีความใกล้เคียงกันมากกับเขตอบอุ่นและเขตหนาวของภาคนิเวศเนียอาร์กติกของทวีปอเมริกาเหนือ ยูเรเซียและทวีปอเมริกาเหนือมักจะเชื่อมถึงกันโดยสะพานบกแบริง และมีสัตว์เลี้ยงลูกด้วยน้ำนมและนกประจำภูมิภาคที่คล้ายคลึงกันมาก โดยสปีชีส์ในยูเรเซียกำลังอพยพเข้าสู่อเมริกาเหนือ และสปีชีส์ในอเมริกาเหนืออพยพเข้าสู่ยูเรเซียในสัดส่วนที่น้อยกว่า นักสัตววิทยาจำนวนมากเห็นว่าพาลีอาร์กติกและเนียอาร์ติกควรจะนับรวมกันเป็นเขตชีวภาพเดียวที่เรียกว่า ฮาลอาร์กติก พาลีอาร์กติกและเนียอาร์กติกยังพบสปีชีส์พืชแบบเดียวกันเป็นจำนวนมาก 
พื้นดินซึ่งติดต่อกับทะเลเมดิเตอร์เรเนียนในยุโรปใต้ แอฟริกาเหนือ และเอเชียตะวันตกเป็นที่ตั้งของภาคนิเวศลุ่มเมดิเตอร์เรเนียน ซึ่งประกอบด้วยเขตภูมิอากาศแบบเมดิเตอร์เรเนียนที่มีขนาดใหญ่ที่สุดและแตกต่างกันมากที่สุดในโลก โดยปกติแล้วสภาพอากาศไม่รุนแรงนัก ฤดูหนาวมีฝนตก และฤดูร้อนร้อนและแห้งแล้ง พื้นที่ป่าเมดิเตอร์เรเนียน ป่าไม้ และป่าละเมาะเป็นถิ่นที่อยู่ของสัตว์ประจำถิ่นถึงกว่า 13,000 ชนิด ลุ่มเมดิเตอร์เรเนียนยังเป็นหนึ่งในเขตทางนิเวศวิทยาที่ถูกคุกคามมากที่สุดในโลก โดยมีเพียง 4% ของสัตว์กินพืชดั้งเดิมเท่านั้นที่ยังคงเหลือรอด และกิจกรรมของมนุษย์ รวมไปถึงการเลี้ยงปศุสัตว์อย่างกว้างขวาง การตัดไม้ทำลายป่า และการเปลี่ยนสภาพดินไปเป็นทุ่งหญ้าเลี้ยงสัตว์ ที่ทำการเกษตร หรือเปลี่ยนเป็นเมือง ได้ลดคุณภาพของเขตทางนิเวศวิทยาดังกล่าวลงอย่างมาก
แถบทะเลทรายอันกว้างใหญ่ รวมไปถึงทะเลทรายชายฝั่งแอตแลนติก ทะเลทรายสะฮารา และทะเลทรายอาหรับ ซึ่งแยกเขตชีวภาพพาลีอาร์กติกและอโฟรทรอพปิก แผนผังดังกล่าวรวมไปถึงเขตชีวภาพทะเลทรายเหล่านี้ในเขตชีวภาพพาลีอาร์กติก
เทือกเขาคอเคซัส ซึ่งลากผ่านทะเลดำกับทะเลสาบแคสเปียน เป็นพื้นที่ที่มีป่าสนเขา ป่าใบกว้างและป่าผสมอุดมสมบูรณ์อย่างยิ่ง และรวมไปถึงป่าฝนเขตอบอุ่นของภาคนิเวศป่าผลัดใบ Euxine-Colchic ส่วนเอเชียกลางและที่ราบสูงอิหร่านเป็นทุ่งหญ้าสเต็ปแห้งแล้งและลุ่มทะเลทราย โดยมีป่าบนภูเขา ป่าไม้ และทุ่งหญ้าในภูเขาและที่ราบสูงในพื้นที่
ช่องทางการตลาด
ช่องทางการตลาด คือชุดของแนวทางปฏิบัติหรือกิจกรรมที่จำเป็นในการถ่ายโอนความเป็นเจ้าของสินค้าและการเคลื่อนย้ายสินค้า จากจุดที่เกิดการผลิตไปจนถึงจุดที่เกิดการบริโภค ซึ่งประกอบด้วยสถาบันทั้งหมดและกิจกรรมทางการตลาดทั้งหมดในกระบวนการทางการตลาด ช่องทางการตลาดเป็นเครื่องมือที่มีประโยชน์อย่างหนึ่งสำหรับการจัดการ
บทบาทของช่องทางการตลาดในกลยุทธ์การตลาดมีดังนี้
ช่องทางการตลาด หรืออาจเรียกว่าช่องทางการกระจายสินค้า คือเส้นทางหรือสายผลิตภัณฑ์ที่สินค้าและบริการเคลื่อนย้ายไปในทิศทางหนึ่ง (จากผู้ผลิตไปยังผู้บริโภค) และการชำระค่าสินค้าและบริการที่เกิดขึ้นเคลื่อนย้ายไปในทิศทางตรงข้าม (จากผู้บริโภคไปยังผู้ผลิต) ช่องทางการตลาดอาจสั้นเพียงแค่ผู้ผลิตไปยังผู้บริโภคโดยตรง หรืออาจมีคนกลางหลายแหล่งเชื่อมโยงระหว่างกัน เช่น ผู้ขายส่ง ผู้กระจายสินค้า ตัวแทน และผู้ขายปลีก ซึ่งโดยปกติคนกลางมักเป็นอิสระต่อกันแต่เชื่อมโยงร่วมกัน คนกลางแต่ละแหล่งจะได้รับสินค้าในจุดกำหนดราคาจุดหนึ่ง และเมื่อเคลื่อนย้ายต่อไปจุดกำหนดราคาก็จะสูงขึ้นเป็นอีกจุดหนึ่ง จนกระทั่งสินค้าไปถึงมือผู้บริโภค
นางงามจักรวาล 1952
นางงามจักรวาล 1952 () เป็นการจัดการประกวดนางงามจักรวาลครั้งที่ 1 จัดขึ้นในวันที่ 29 มิถุนายน พ.ศ. 2495 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 30 คนจากทั่วโลก และผู้ที่ได้รับตำแหน่งนางงามจักรวาลคนแรกได้แก่ อาร์มี คูเซลา สาวงามวัย 17 ปี จากประเทศฟินแลนด์มี 30 ผู้เข้าประกวด ต่อไปนี้
เจ้าหญิงบีร์กิตตาแห่งสวีเดน
เจ้าหญิงบีร์กิตตา อีเงบอรย์ อาลิซแห่งสวีเดนและโฮเฮนซอลเลิร์น (; ประสูติ: 19 มกราคม พ.ศ. 2480) เป็นพระราชธิดาในเจ้าชายกุสตาฟ อดอล์ฟ ดยุกแห่งเวสเตร์บอตเติน และเจ้าหญิงซิบิลลาแห่งซัคเซิน-โคบูร์กและโกทา และเป็นพระเชษฐภคินีในสมเด็จพระราชาธิบดีคาร์ลที่ 16 กุสตาฟแห่งสวีเดน พระมหากษัตริย์องค์ปัจจุบันของสวีเดน
เจ้าหญิงบีร์กิตตาแห่งสวีเดนและโฮเฮนซอลเลิร์น ประสูติเมื่อวันที่ 19 มกราคม พ.ศ. 2480 ณ พระราชวังฮากา เขตโซลนา กรุงสตอกโฮล์ม ประเทศสวีเดน เป็นพระราชธิดาองค์ที่สองในเจ้าชายกุสตาฟ อดอล์ฟ ดยุกแห่งเวสเตร์บอตเติน และเจ้าหญิงซิบิลลาแห่งซัคเซิน-โคบูร์กและโกทา มีพระพี่นางและพระน้องนางได้แก่ เจ้าหญิงมาร์กาเรธาแห่งสวีเดน, เจ้าหญิงเดซีเรแห่งสวีเดน และเจ้าหญิงคริสตินาแห่งสวีเดน และมีพระอนุชาคือ สมเด็จพระราชาธิบดีคาร์ลที่ 16 กุสตาฟแห่งสวีเดน
เจ้าหญิงเริ่มมีความสัมพันธ์กับเจ้าชายโยฮันน์ จอร์จแห่งโฮเฮนซอลเลิร์นตั้งแต่ปี 2502 ในงานเลี้ยงค็อกเทล อันนำไปสู่พิธีหมั้นหมายในวันที่ 19 ธันวาคมปีถัดมา ก่อนเสกสมรสในวันที่ 15 พฤษภาคม 2504 ณ พระราชวังสตอกโฮล์ม และเสกสมรสทางศาสนาในปีเดียวกัน ณ โบสถ์ซังต์โยฮันน์ในวังซิกมาริงเงิน โดยมีเพื่อนเจ้าสาวคือ เจ้าหญิงคริสตินาแห่งสวีเดน เจ้าหญิงเบเนดิกเทอแห่งเดนมาร์ก เจ้าชายคาร์ล กุสตาฟ มกุฎราชกุมารแห่งสวีเดน และเคานต์มีกาเอล เบอร์นาดอตต์แห่งวิสบอรย์ หลังเสกสมรสพระองค์เข้ารีตโรมันคาทอลิกตามพระสวามี แม้ฐานันดรของพระองค์กับพระสวามีจะต่างกัน กล่าวคือพระองค์อยู่ในระดับรอยัลไฮนิส (royal highness) ส่วนเจ้าชายโยฮันน์อยู่ในระดับเซอรีนไฮนิส (serene highness) แต่พระองค์ได้สิทธิพิเศษในการผดุงฐานันดรเดิมไว้ ทั้งสองมีพระโอรส-ธิดาด้วยกัน 3 พระองค์ ได้แก่
ในปี 2533 พระองค์แยกกันอยู่กับพระสวามี โดยประทับอยู่ในพระตำหนักบนเกาะมายอร์กา ประเทศสเปน ส่วนเจ้าชายโยฮันน์พระสวามีประทับอยู่ในมึนเชิน ประเทศเยอรมนี แม้จะแยกกันอยู่แต่ทั้งสองพระองค์ยังคงเสด็จในพระราชพิธีเสกสมรสของมกุฎราชกุมารีวิกตอเรียร่วมกัน และยังเลี้ยงฉลองในวาระครบรอบพิธีเสกสมรสของทั้งสองพระองค์ในปี 2554
คาซูโตะ คูชิดะ
คาซูโตะ คูชิดะ เป็นนักฟุตบอลชาวญี่ปุ่นในตำแหน่ง กองกลาง ปัจจุบันสังกัดสโมสรฟุตบอลชลบุรี แต่เดิมเล่นให้สโมสรซางาวะพรินติงในลีกภูมิภาคของญี่ปุ่น
ซาลาแมนเดอร์ยักษ์จีน
ซาลาแมนเดอร์ยักษ์จีน (; จีนตัวย่อ: 娃娃鱼; พินอิน: wāwāyú–"หว่าหว้าหวี่" หมายถึง "ปลาทารก")
เป็นสัตว์ครึ่งบกครึ่งน้ำที่มีขนาดใหญ่ที่สุดในโลก ที่ยังคงสืบทอดเผ่าพันธุ์มาจนถึงปัจจุบัน มีลักษณะรูปร่างหัวกลมแบนใหญ่ ลำตัวแบน ตาเล็กมาก ปากกว้างมาก ภายในปากมีฟันขนาดเล็กจำนวนมาก ที่สามารถใช้ขบกัดได้เป็นอย่างดี หางยาวมีแผ่นหนังคล้ายครีบ ขาสั้น 4 ข้าง มีนิ้ว 4 นิ้ว ลำตัวสีน้ำตาลกระหรือดำและสามารถเปลี่ยนสีได้ตามสภาพแวดล้อม โดยถือว่าเป็นซากดึกดำบรรพ์มีชีวิตอีกจำพวกหนึ่ง ซึ่งอาศัยอยู่บนโลกเป็นเวลากว่า 300 ล้านปีมาแล้ว
ขนาดเมื่อโตเต็มที่ยาวได้ถึงเกือบ 2 เมตร อาศัยอยู่เฉพาะลำธารน้ำที่มีคุณภาพน้ำในเกณฑ์ดี สภาพน้ำไหลแรง มีอุณหภูมิต่ำในป่าดิบทางตอนกลางและตอนใต้ของจีนเท่านั้น เช่น มณฑลส่านซี, มณฑลชิงไห่, มณฑลเสฉวน, มณฑลกวางตุ้ง, มณฑลเจียงซู และมณฑลกวางสี เป็นต้น หากินในเวลากลางคืน กินอาหารจำพวก ปลาและสัตว์มีกระดองชนิดต่าง ๆ โดยปกติแล้วเป็นสัตว์ที่อยู่อย่างสงบ แต่สามารถจะฉกกัดได้อย่างรุนแรงและดุร้ายเมื่อถูกรบกวน
มีฤดูผสมพันธุ์ในช่วงเดือนสิงหาคมถึงกันยายน วางไข่ได้ครั้งละ 500 ฟอง โดยที่ตัวผู้เป็นผู้ดูแล ไข่มีใช้เวลาฟักประมาณ 50-60 วัน และมีอายุยืนได้ถึง 30 ปี ซึ่งบางตัวพบมีสภาพเป็นอัลบิโน่ด้วย ในปลายปี ค.ศ. 2015 มีการพบซาลาแมนยักษ์จีนตัวหนึ่งในถ้ำ ที่เมืองฉงชิ่ง มีความยาวถึง 1.8 เมตร น้ำหนัก 82 กิโลกรัม คาดว่ามีอายุกว่า 200 ปี
ปัจจุบัน ซาลาแมนเดอร์ยักษ์จีน อยู่ในสภาพที่ใกล้จะสูญพันธุ์อย่างวิกฤต เนื่องจากสภาพแวดล้อมที่อยู่อาศัยถูกทำลาย และถูกจับไปทำเป็นอาหารซึ่งเนื้อมีรสชาติเหมือนเนื้อไก่ ปัจจุบัน มีการเพาะขยายพันธุ์ซาลาแมนเดอร์ยักษ์จีนเพื่อการนำไปทำเป็นอาหารและเพื่อการอนุรักษ์ เช่นที่เมืองจางเจียเจี้ย ในมณฑลหูหนาน โดยภายในฟาร์มมีการจัดสภาพแวดล้อมให้เหมือนกับสภาพถิ่นที่อยู่อาศัยจริง ๆ ในธรรมชาติ คือ เหมือนกับลำธารในถ้ำหรือน้ำตก โดยในงานเทศกาลพื้นเมืองของที่นั่นที่จัดติดต่อกัน 3 วัน มีการปรุงอาหารที่ทำจากซาลาแมนเดอร์ยักษ์จีน มีราคาซื้อขายที่แพง เนื้อมีราคาขายกิโลกรัมละ 300 ดอลลาร์สหรัฐ (ประมาณ 10,800 บาท) หนังสามารถนำไปใช้ประโยชน์และหัวใจทำยาจีนแผนโบราณ ถือเป็นรายได้หนึ่งของชาวบ้านท้องถิ่นที่ฉุดให้พ้นจากความยากจน
สถานะของซาลาแมนเดอร์ยักษ์จีนในบัญชีของไซเตสจัดให้อยู่ในบัญชีหมายเลข 1 คือ (Appendix I) ห้ามค้าขาย ห้ามมีไว้ในครอบครอง ยกเว้นเพื่อการศึกษาวิจัยหรือเพาะขยายพันธุ์ ส่วนการรับประทานเนื้อจากการเพาะเลี้ยงนั้นไม่มีความผิดตามกฎหมาย
เกรกอรี เฮมส์
เกรกอรี เชน เฮมส์ (Gregory Shane Helms) เกิดวันที่ 12 กรกฎาคม ค.ศ. 1974 ที่รู้จักกันในนาม เกรกอรี เฮมส์ (Gregory Helms) และ เดอะเฮอร์ริเคน (The Hurricane) เป็นนักมวยปล้ำอาชีพชาวอเมริกัน ฉายา "Supernatural"
ปี 2011 เฮมส์ได้ประสบอุบัติเหตุพาแฟนสาวซ้อนท้ายขับรถจักรยานยนตร์จนรถชนที่รัฐนอร์ทแคโรไลนา เมื่อวันที่ 6 พฤษภาคม ซึ่งอาการสาหัสทั้งคู่เหตุช็อควงการมวยปล้ำครั้งนี้ส่งผลให้เจ้าหน้าที่กู้ชีพต้องประสานงานเฮลิคอปเตอร์มารับตัวทั้งคู่ไปส่งโรงพยาบาลใกล้เคียงเป็นการด่วน สำหรับอาการเบื้องต้นนั้น เฮลมส์ได้รับบาดเจ็บสาหัส ขาหัก ข้อเท้าหัก จมูกหัก กรามเคลื่อน และถูกเย็บกว่า 200 เข็ม ส่วนแฟนสาวอย่าง เคเรน มีรายงานว่าได้รับบาดเจ็บคอหัก และยังไม่มีรายงานว่าทั้งคู่จะเป็นตายร้ายดีอย่างไร แต่ถ้าพิจารณาจากอาการบาดเจ็บที่ได้รับก็น่าจะอยู่ในระดับโคม่า และล่าสุดอาการปลอดภัยแล้วHelms was part of the group called 3 Count, which won the title jointly, and the WCW Hardcore Championship was defended under the Freebird Rule.
แพนเซอร์ฮาวอิตเซอ 2000
แพนเซอร์ฮาวอิตเซอ 2000 () มีชื่อย่อว่า PzH 2000 เป็นปืนใหญ่อัตตาจรขนาด 155 ม.ม. แบบหุ้มเกราะติดตั้งบนล้อสายพาน พัฒนาโดยบริษัท Krauss-Maffei Wegmann (KMW) และ Rheinmetall ตั้งแต่ปี ค.ศ. 1996 สำหรับกองทัพเยอรมนี ปัจจุบันมีประจำการในกองทัพเยอรมนี อิตาลี เนเธอร์แลนด์ และกรีซ จำนวนมากกว่า 330 ชุด
พีแซดเอช 2000 เป็นปืนใหญ่อัตตาจรที่มีอัตราการยิงสูงมาก สูงสุดถึง 3 นัด ใน 9 วินาที, 10 นัด ใน 56 วินาที และสามารถยิงต่อเนื่องได้ระหว่าง 10 ถึง 13 นัด ต่อนาที ขึ้นอยู่กับความร้อนที่ปากกระบอกปืน สามารถปฏิบัติการได้โดยใช้เจ้าหน้าที่ 3 นาย คือ ผู้บังคับการ, พลขับ และพลยิง
พีแซดเอช 2000 เข้าทำการรบครั้งแรกโดยกองทัพเนเธอร์แลนด์ในสงครามอัฟกานิสถาน ในปฏิบัติการเมดูซา เข้าโจมตีฝ่ายตาลีบัน ในจังหวัดกันดะฮาร์ อัฟกานิสถาน เมื่อเดือนสิงหาคม ค.ศ. 2006
พอล ลอนดอน
พอล ลอนดอน (Paul London) มีชื่อจริงว่า พอล ไมเคิล ลอนดอน (Paul Michael London) เกิดวันที่ 16 เมษายน ค.ศ. 1980 นักมวยปล้ำอาชีพชาวอเมริกัน อดีตสังกัดดับเบิลยูดับเบิลยูอี (WWE) เคยจับคู่กับไบรอัน เคนดริกคว้าแชมป์แทกทีม WWE
ปืนใหญ่อัตตาจรอาร์เชอร์
ระบบปืนใหญ่อาร์เชอร์ () รหัส "FH77BW L52" เป็นระบบปืนใหญ่อัตตาจรขนาด 155 ม.ม. ของสวีเดนและนอร์เวย์ พัฒนาขึ้นโดยบริษัท Bofors (ปัจจุบันเป็นบริษัทลูกของ บีเออี ซิสเต็มส์) โดยการควบคุมของ Försvarets Materielverk (FMV) ของสวีเดน ประกอบด้วยปืนใหญ่ฮาวอิตเซอร์ขนาด 155 ม.ม. ติดตั้งบนรถบรรทุก 6 ล้อวอลโว โดยมีรถควบคุมสั่งการทางไกล และรถบรรทุกกระสุนสนับสนุน สามารถปฏิบัติการได้ด้วยเจ้าหน้าที่ 4 นาย
ปัจจุบัน ระบบอาร์เชอร์มีประจำการในกองทัพสวีเดนและนอร์เวย์ และอยู่ระหว่างพิจารณาจัดซื้อโดยกองทัพอินเดียและแคนาดา
สถานีรถไฟบัตเตอร์เวิร์ท
สถานีรถไฟบัตเตอร์เวิร์ท หรือสะกดว่า บัตเตอร์เวอร์ธ () เป็นสถานีรถไฟของประเทศมาเลเซีย ตั้งอยู่ในเมืองบัตเตอร์เวิร์ท เขตนอร์ทเทิร์นเซอบรังปไร รัฐปีนัง โดยในอดีตจะมีรถไฟของประเทศไทยมาปลายทางที่สถานีรถไฟบัตเตอร์เวอร์ธวันละ 2 ขบวน คือ ขบวนรถไฟกรุงเทพ-บัตเตอร์เวอร์ธ-กรุงเทพ จากสถานีนี้สามารถเดินทางด้วยรถไฟไปยังกัวลาลัมเปอร์ และประเทศสิงคโปร์ได้
พรรครักษ์สันติ
พรรครักษ์สันติ () เป็นพรรคการเมืองไทยที่ก่อตั้งขึ้นในปี พ.ศ. 2554 โดยมีศาสตราจารย์ ร้อยตำรวจเอก ดร.ปุระชัย เปี่ยมสมบูรณ์ เป็นประธานที่ปรึกษาพรรค มีพลตำรวจโทถวิล สุรเชษฐพงษ์ เป็นหัวหน้าพรรคคนแรก และมีรองศาสตราจารย์ ดร.พรเพ็ญ เพชรสุขศิริ เป็นเลขาธิการพรรค ซึ่งพรรครักษ์สันติมีแนวความคิดที่จะแยกกรรมการบริหารพรรค ออกจากสมาชิกสภาผู้แทนราษฎรของพรรค เพื่อแยกงานอำนวยการกับงานการเมืองออกจากกัน
พรรครักษ์สันติ มีคำขวัญว่า "สามัคคี กินดีมีสุข ทุกที่เป็นธรรม นำชาติรุ่งเรือง" มุ่งดำเนินแนวนโยบายในการเป็นพรรคทางเลือก และเป็นกลางทางการเมือง โดยมีนักการเมือง นักวิชาการ และผู้มีชื่อเสียงเข้าร่วมงานกับพรรค อาทิ ผศ.ดร.นพดล อินนา รศ.ดร.ชรินรัตน์ พุทธปวน วีระชัย ไชยวรรธนะ พันธ์เลิศ ใบหยก พญ.วิวรรณ นิติวรางกูร นพ.ประจวบ อึ๊งภากร พีระพงศ์ สาคริก และ รศ.นงลักษณ์ วัฒนสิงหะ ปัจจุบันมี พลตำรวจโท ถวิล สุรเชษฐพงษ์ หัวหน้าพรรค รศ.นงลักษณ์ วัฒนสิงหะ รองหัวหน้าพรรค ดร.สุภาพ ทองรัตน์ โฆษกพรรค ว่าที่ร้อยโท กิตติพงศ์ ว่องวิภาสมิตกุล กรรมการบริหารพรรค
การเลือกตั้ง พ.ศ. 2554 พรรครักษ์สันติได้ส่งผู้สมัครในระบบบัญชีรายชื่อ จำนวน 64 คน โดยมีหมายเลขประจำพรรคคือ หมายเลข 12 โดยมี ศ.ร.ต.อ.ดร.ปุรชัย เปี่ยมสมบูรณ์ เป็นผู้สมัครลำดับที่ 1 ของบัญชีรายชื่อ และได้รับเลือกตั้งเป็นสมาชิกสภาผู้แทนราษฎรเพียงคนเดียวของพรรค
ปืนใหญ่อัตตาจร
ปืนใหญ่อัตตาจร () เป็นศัพท์ทางการทหาร หมายถึงพาหนะที่สามารถขับเคลื่อนตัวเองได้ และติดตั้งปืนใหญ่ ปืนฮาวอิตเซอร์ หรือเครื่องยิงจรวด สามารถเคลื่อนย้ายไปตามภูมิประเทศทุรกันดาร โดยอาจเป็นพาหนะล้อสายพานหรือล้อยาง ทำการยิงแล้วเคลื่อนย้ายที่ตั้งอย่างรวดเร็ว เพื่อป้องกันการตรวจจับสถานที่ตั้งและถูกโจมตีกลับ
ปืนใหญ่อัตตาจรจะประจำการอยู่ในกองพันทหารปืนใหญ่ มีหน้าที่ยิงสนับสนุนทหารราบในแนวหน้าจากระยะไกล ปืนอัตตาจรสมัยใหม่อาจมีลักษณะคล้ายรถถัง และหุ้มเกราะขนาดกลาง บางรุ่นอาจติดตั้งปืนกลเพื่อป้องกันตนเองจากทหารราบของฝ่ายตรงข้าม
ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ
ดับเบิลยูซีดับเบิลยู เวิลด์เฮฟวี่เวท แชมเปี้ยนชิพ (อังกฤษ:WCW World Heavyweight Championship) เป็นเข็มขัดแชมป์โลก ของ WCW ก่อตั้งขึ้นเมื่อ 11 มกราคม ค.ศ. 1991 ถึง วันที่ 9 ธันวาคม ค.ศ. 2001 และนำมารวมกับ ดับเบิลยูดับเบิลยูเอฟ แชมเปี้ยนชิพ (WWF Championship) กลายเป็นเข็มขัดเดี่ยว ดับเบิลยูดับเบิลยูเอฟ อันดิสพิวเต็ด แชมเปี้ยนชิพ (WWF Undisputed Championship) ภายหลังจากการซื้อกิจการสมาคมที่ล้มละลายอย่าง เวิลด์แชมเปี้ยนชิพเรสต์ลิง (WCW)
ในเดือนพฤศจิกายน ค.ศ. 1988 Turner Broadcasting ได้ทำการซื้อกิจการ Jim Crockett Promotions ซึ่งต่อมาได้ถูกโปรโมทต่อในชื่อของ NWA World Championship Wrestling ในขณะตอนที่สมาคมยังคงเป็นสมาชิกของ National Wrestling Alliance (NWA) การใช้ชื่อ NWA ลดลงเรื่อย ๆ ในรายการทางโทรทัศน์ จนเป็นชื่อ World Championship Wrestling หรือ WCW ในวันที่ 11 มกราคม ค.ศ. 1991 Ric Flair เอาชนะ Sting ในการชิงแชมป์ NWA World Heavyweight Championship และได้รับการยอมรับว่าเป็นแชมป์โลก WCW คนแรก
สตู ฮาร์ต
สตู ฮาร์ต () เกิดวันที่ 3 พฤษภาคม ค.ศ. 1915 เป็นนักมวยปล้ำอาชีพชาวแคนาดา ของสมาคม เวิลด์เรสต์ลิงเฟดดิเรชั่น (WWF) ปัจจุบันได้เสียชีวิตลงเมื่อวันที่ 13 ตุลาคม 2003 หลังจากที่สตูได้เข้ารับการรักษาในโรงพยาบาลทั่วไป Rockyview ตั้งแต่วันที่ 3 ตุลาคม 2003 สำหรับอาการติดเชื้อข้อศอกและภาวะปอดอักเสบ นอกจากนี้เขายังรับความเดือดร้อนจากโรคที่เกี่ยวข้องกับโรคเบาหวานและโรคข้ออักเสบ ปี 2010 สตูได้รับบรรจุเข้าสู่หอเกียรติยศดับเบิลยูดับเบิลยูอี โดยครอบครัวฮาร์ตมารับรางวัลแทน
โรงเรียนบางปะอิน &quot;ราชานุเคราะห์ ๑&quot;
"ราชานุเคราะห์ ๑"
โรงเรียนบางปะอิน "ราชานุเคราะห์ ๑" เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษา เขต 3 (นนทบุรี-พระนครศรีอยุธยา) (สังกัดเดิมคือสำนักงานเขตพื้นที่การศึกษาพระนครศรีอยุธยา เขต 2) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณถนนปราสาททอง ตำบลบ้านเลน อำเภอบางปะอิน จังหวัดพระนครศรีอยุธยา เปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นและโรงเรียนประจำอำเภอบางปะอิน
ผู้บริหารจากอดีตถึงปัจจุบัน
โรงเรียนบางปะอิน "ราชานุเคราะห์ ๑" มีที่ตั้งเดิมอยู่ที่วัดนิเวศธรรมประวัติ ซึ่งจัดการเรียนการสอนมาตั้งแต่ปี พ.ศ. 2426 ในรัชสมัยของพระบาทสมเด็จพระจุลจอมเกล้าเจ้าอยู่หัว นับว่าเป็นโรงเรียนประชาบาลแห่งแรกของประเทศ
วันที่ 1 ตุลาคม พ.ศ. 2465 โรงเรียนสถานะเป็น โรงเรียนประจำอำเภอบางปะอิน
ในปี พ.ศ. 2478 พระบาทสมเด็จพระเจ้าอยู่หัวอานันทมหิดล ทรงพระกรุณาโปรดเกล้า ฯ พระราชทานทรัพย์ส่วนพระองค์เพื่อสร้างโรงเรียนแห่งใหม่ในบริเวณทุ่งนาหลังที่ว่าการอำเภอบางปะอิน และต่อมาในวันที่ 11 พฤศจิกายน  พ.ศ. 2479 ทรงได้พระราชทานนามโรงเรียนว่า โรงเรียนราชานุเคราะห์ ๑ พ.ศ. ๒๔๗๘ ซึ่งต่อมากรมสามัญศึกษาได้เปลี่ยนชื่อโรงเรียนเป็น โรงเรียนบางปะอิน "ราชานุเคราะห์ ๑" เช่นในปัจจุบัน
โอตสึ
โอตสึ () เป็นเมืองหลักของจังหวัดชิงะ ประเทศญี่ปุ่น ในปี พ.ศ. 2553 มีจำนวนประชากรทั้งสิ้น 338,629 คน โอตสึเคยเป็นเมืองหลวงของญี่ปุ่นในช่วงเวลาสั้น ๆ (พ.ศ. 1210–1215) ในรัชสมัยของสมเด็จพระจักรพรรดิเท็นจิ
ต่อมาจึงมีการสถาปนาเมืองโอตสึขึ้นในวันที่ 11 เมษายน พ.ศ. 2437
มณฑลลีแยฌ
ลีแยฌ () หรือ ลึททิช () เป็นมณฑลที่ตั้งอยู่ทางตะวันออกที่สุดของเขตวัลลูนและประเทศเบลเยียม โดยทางเหนือมีพื้นที่ติดต่อกับมณฑลเฟลมิชบราบันต์, มณฑลลิมเบิร์กของประเทศเบลเยียมและจังหวัดลิมเบิร์กของประเทศเนเธอร์แลนด์, ทางตะวันออกติดต่อกับประเทศเยอรมนี, ทางตะวันตกติดต่อกับมณฑลวัลลูนบราบันต์และมณฑลนามูร์ และทางใต้ติดต่อกับมณฑลลักเซมเบิร์กของประเทศเบลเยียมและประเทศลักเซมเบิร์ก
ประชากรส่วนใหญ่ของลีแยฌพูดภาษาฝรั่งเศส แต่ในบางเมืองทางตะวันออกของมณฑลใช้ภาษาเยอรมันเป็นภาษาหลัก ลีแยฌมีแม่น้ำสายหลักคือแม่น้ำเมิซ
ลีแยฌมีเมืองหลวงเป็นชื่อเดียวกันกับมณฑล และมีพื้นที่ 3,862 ตารางกิโลเมตร แบ่งออกเป็น 4 เขตการปกครอง ซึ่งแบ่งย่อยได้อีก 84 เทศบาล
ลีแยฌประกอบด้วย 4 เขตการปกครองส่วนท้องถิ่น () ได้แก่ เขตอุย, เขตลีแยฌ, เขตเวอร์เวียร์ และเขตวาเรม
และแบ่งย่อยเป็น 84 เทศบาล ดังแผนที่นี้
เจี๋ยวกู่หลาน
เจี๋ยวกู่หลาน (; ชื่อวิทยาศาสตร์: "Gynostemma pentaphyllum" (Thunb.); ชื่ออื่น: ชาสตูล เบญจขันธ์ ปัญจขันธ์ เซียนเฉ่า) เป็นพืชที่ขึ้นอยู่ทั่วทวีปเอเชีย ลักษณะของพืช เป็นไม้เถาล้มลุก ลำต้นเล็กเรียวยาว ลำต้นที่เลื้อยยางแตกกิ่งแขนงได้ บริเวณข้อของลำต้นที่ทอดนอนไปตามดินจะออกรากได้ ใบเป็นใบประกอบแบบฝ่ามืออกสลับ ส่วนมากมีใบย่อย 5 ใบ ดอกเล็ก สีเหลืองปนเขียว ผลค่อนข้างกลม ขนาดเส้นผ่านศูนย์กลาง 4- 7 มิลลิเมตร ส่วนที่ใช้เป็นยา คือต้นส่วนเหนือดินและ ใบมีรสขม หรือขมอมหวาน
เริ่มด้วยในปี 1977 มีคนจีนคนหนึ่งชื่อ ศิว์สื้อ หมิง เป็นเภสัชกรจบมหาวิทยาลัยแพทย์ศาสตร์ปักกิ่งเขาได้เข้าทำงานที่ สถาบันวิจัยพืชสมุนไพรนครอานดัง มณฑลส่านซี จนกระทั่งฤดูใบไม้ผลิปี 1982 เขาได้ลางานชั่วคราวเพื่อไปเยี่ยมบ้านที่อำเภอผิงลี่ระยะทางไกลประมาณ 50 กิโลเมตร ในช่วงที่เขาพักผ่อนที่บ้านก็ใช้เวลาเสาะแสวงหาสมุนไพรตัวใหม่ๆ ในอำเภอผิงลี่โดยไปพูดคุยกับชาวบ้าน และหมอพื้นบ้าน เพื่อหาข้อมูลของสมุนไพร เขาได้พบสมุนไพร ตัวใหม่ชนิดหนึ่งที่ชาวบ้านเรียกว่า เสี่ยวโหม่จูเถิง ซึ่งมีประสิทธิภาพในการรักษาชาวบ้านที่เป็นโรคไขมันสูงในเส้นเลือด และโรคความดันโลหิตสูงได้อย่างดี เขาจึงกลับมาที่ห้องทำงานของสถาบันวิจัยของเขา และศึกษาวิจัยทันทีตามตำราแผนโบราณจีน
สรรพคุณและวิธีใช้ แพทย์แผนจีนใช้ส่วนเหนือดินหรือใบเป็นยาแก้อักเสบแก้ไอ ขับเสมหะ แก้หลอดลมอักเสบชนิดเรื้อรัง
แพทย์แผนไทย ใช้ส่วนที่เป็นก้านตากแห้งบดละเอียดเช่นกัน แก้อ่อนเพลีย แก้แผลอักเสบ ช่วยให้ไม่เหนื่อยง่าย
การขยายพันธุ์ สามารถกระทำได้โดยการเพาะเมล็ด การใช้ลำต้นใต้ดิน การใช้เถาปักชำ การเพาะเลี้ยงเนื้อเยื่อพืช
นางงามจักรวาล 1953
นางงามจักรวาล 1953 () เป็นการจัดการประกวดนางงามจักรวาลครั้งที่ 2 ของโลก จัดขึ้นในวันที่ 18 กรกฎาคม พ.ศ. 2496 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 26 คน จากทั่วโลก อาร์มี คูเซลา นางงามจักรวาล 1952 ไม่ได้มามอบมงกุฎ เพราะต้องการไปแต่งงาน. แต่มีมานักแสดงหญิงมามอบให้แทน โดยผู้ที่ได้รับตำแหน่งนางงามจักรวาลในปีนี้ ได้แก่ คริสเตียน มาร์เทล สาวงามวัย 18 ปี จากประเทศฝรั่งเศสมี 26 ผู้เข้าประกวด ต่อไปนี้
ต้มยำกุ้ง 2
ต้มยำกุ้ง 2 () เป็นภาพยนตร์ภาคต่อของ"ต้มยำกุ้ง" ที่เคยจัดฉายครั้งแรกใน พ.ศ. 2548 โดยการสร้างในภาคต่อนี้ จะมีการนำนักแสดงอย่าง จา พนม ยีรัมย์, ญาณิน วิสมิตะนันทน์ มาร่วมแสดง ซึ่งถ่ายทำในระบบ 3 มิติ กำกับบทโดยปรัชญา ปิ่นแก้ว และกำกับฉากต่อสู้โดยพันนา ฤทธิไกร ส่วนเนื้อหาภาพยนตร์ชุดนี้ จะเป็นเรื่องราวที่มีความเกี่ยวเนื่องกับภาคแรก กำหนดฉาย 23 ตุลาคม พ.ศ. 2556 ภาพยนตร์ทำรายได้ในประเทศไทย 58.59 ล้านบาท
เมื่อสาเหตุการฆาตกรรมของเสี่ยสุชาติเจ้าของปางช้างผู้กว้างขวาง คือการถูกกระแทกเข้าอย่างจังในจุดตาย 3 แห่งโดยผู้เชี่ยวชาญด้านการต่อสู้ หลักฐานทั้งหมดบ่งชี้มัดตัว ไอ้ขาม (จา พนม ยีรัมย์) เนื่องจากเขาเป็นคนสุดท้ายที่ถูกพบอยู่ในที่เกิดเหตุกับผู้ตาย
เขาจึงต้องหลบหนีจากการจับกุม และการตามล่าเพื่อทวงแค้นจากหลานสาวฝาแฝดของเสี่ยสุชาติ ปิงปิง (จีจ้า ญาณิน) และซือซือ (ธีรดา กิตติศิริประเสริฐ) แต่โชคยังเข้าข้างเมื่อระหว่างการหลบหนี ขามได้รับการช่วยเหลือจากจ่ามาร์ค (หม่ำ จ๊กมก) ตำรวจสากลที่ถูกส่งมาจากซิดนีย์เพื่อจัดการภารกิจบางอย่าง
ขามหนีการตามล่า พร้อมกับการตามหา ขอน ช้างตัวเดียวที่เป็นเสมือนทั้งเพื่อนและพี่น้อง ที่ถูกขโมยไปเมื่อหลายวันก่อน ยิ่งหนี ขาม ก็ยิ่งต้องเข้าไปพัวพันกับองค์กรลึกลับที่ถูกควบคุมด้วย แอลซี (ริซา) นายใหญ่ผู้คลั่งไคล้การสะสมนักสู้จากทั่วโลกอย่างลับๆ ทำให้เหล่านักสู้ที่ถูกตีตราด้วยตัวเลข ไม่ว่าจะเป็น ทเวนตี้ (รฐา โพธิ์งาม) หรือหมายเลขสอง (มาร์รีส ครัมพ์) ล้วนแต่มีเป้าหมายอยู่ที่การจัดการ ไอ้ขาม เพื่อวัตถุประสงค์บางอย่างของนายใหญ่"ต้มยำกุ้ง 2" เริ่มการสร้างขึ้นในเดือนสิงหาคม พ.ศ. 2554 บทภาพยนตร์โดยเอกสิทธิ์ ไทยรัตน์ ซึ่งก่อนหน้านี้มีผลงานบทภาพยนตร์ไทยอย่าง"13 เกมสยอง" (พ.ศ. 2549), "บอดี้ ศพ*19" (พ.ศ. 2550) และ"ทองสุก 13" (พ.ศ. 2556)
ภาพยนตร์ชุดนี้ได้รับการถ่ายทำในระบบ 3 มิติ และกำกับฉากต่อสู้โดยวีระพล ภูมาตย์ฝน กับสมใจ จันทร์มูลตรี
ตารางสาขารางวัลที่ได้เข้าชิงรางวัล สีเขียวคือได้รับรางวัล สีแดงคือได้รับการเสนอชื่อแต่พลาดรางวัลไป
หลังจากที่เปิดตัวในรอบปฐมทัศน์ ซึ่งได้รับกระแสตอบรับจากผู้ชมเป็นอย่างมาก ทำให้มีการเปิดตัวด้วยรายได้สูงถึง 13.78 ล้านบาท ซึ่งเป็นรายได้จากการเปิดตัวมากที่สุดในปี 2556 เป็นอันดับสองรองจาก พี่มากพระโขนง ที่ทำรายได้จากการเปิดตัวด้วย 21 ล้านบาท
ดับเบิลยูซีดับเบิลยู เวิลด์เทเลวิชั่น แชมเปี้ยนชิพ
ดับเบิลยูซีดับเบิลยู เวิลด์เทเลวิชั่น แชมเปี้ยนชิพ เป็นเข็มขัดแชมป์รองของ เวิลด์แชมเปี้ยนชิพเรสต์ลิง หรือ WCW ก่อตั้งขึ้นเมื่อ 27 กุมภาพันธ์ ค.ศ. 1974 ถึง วันที่ 10 เมษายน ค.ศ. 2000
โจ สิงห์สังเวียน
โจ สิงห์สังเวียน (; ) เป็นการ์ตูนที่ได้รับความนิยมในช่วงปี 1968 - 1973 ใน นิตยสารการ์ตูนรายสัปดาห์โชเน็น, งานการ์ตูนอมตะชิ้นนี้ได้เขียนโดย อาซาโอะ ทาคาโมริ, ภาพวาดโดย เท็ตซึย่า ชิบ่า และเผยแพร่โดย โคดันชา ซึ่งได้ตีพิมพ์ในญี่ปุ่นมากกว่า 20 ล้านชุด "โจ สิงห์สังเวียน" ยังได้รับการพัฒนาเป็นการ์ตูนแอนิเมชันซีรีส์ ในปี 1970 - 1971 ด้วยความสำเร็จที่ล้นหลามจากหนังสือการ์ตูนและทีวีซีรีส์ "โจ สิงห์สังเวียน" ได้รับการนำมาฉายในโรงภาพยนตร์ในปี 1980 - 1981ยาบุกิ โจ นักเลงข้างถนนทาดาได้พบกับ ทันเกะ ดันเป เจ้าของค่ายมวยที่ตกอับ ดันเปเห็นว่าโจมีแววจึงชวนมาเป็นนักมวยต่อมาโจได้ทำผิดแล้วถูกส่งเข้าสถานกักกันเยาวชนที่นั่นได้พบกับ ริกิชิ ผู้ซึ่งเห็นแววชกมวยในตัวโจ ทั้งสองได้ชกมวยกันในสถานกักกัน
ต่อมา ริกิชิได้ออกจากสถานกักกัน โจจึงสัญญาว่จะเป็นนักมวยอาชีพเพื่อไปสู้กับริคิอิชิอีกครั้ง โจ กับ ดันเป ได้ฝึกซ้อมอย่างหนักจนได้เป็นนักมวยอาชีพและเอาชนะ วูลฟ์ คาเนกูชิ ได้ ต่อมาวูลฟ์ก็ต้องแขวนนวมไป โจจึงได้ชกกับริคิอิชิอีกครั้ง คราวนี้ โจเป็นฝ่ายแพ้ แต่ริคิอิชิต้องเสียชีวิตในการแข่งขันเพราะลดน้ำหนักและโดนหมัดของโจจนเลือดคลั่งในสมอง โจไม่สามารถชกใครได้อีกจนโยโกะพาไปพบ คาร์ลอส ริเวียร่า แชมป์อันดับ 6 ของโลก ทำให้โจไฟติดอีกครั้ง โจเสมอกับคาร์บอส แต่ต่อมาเมื่อคาร์ลอสไปชิงแชมป์โลกกับ โฮเซ่ เมนโดซ่า คาร์ลอสกลับโดนน็อคยกแรกและกลายเป็นคนพิการ ซึ่งเป็นเพราะหมัดของโจในไฟต์ก่อนที่มาชกกับโฮเซ่ ต่อมาโจสามารถเอาชนะ คิม เรน ฮี และได้เป็นแชมป์เอเชียแปซิฟิก จนได้โอกาสชิงแชมป์โลกกับโฮเซ่
แฟนหนังสือการ์ตูนได้พบแรงจูงใจจากหนังสือการ์ตูนเรื่องนี้ในความกล้าหาญ และชนะใจแฟน ๆ นับล้าน ๆ ทั้งเด็กและผู้ใหญ่มากกว่า 40 ปี หลังจากการพิมพ์ ในขณะนี้ครั้งแรกในประวัติศาสตร์ที่การ์ตูนแห่งตำนานได้ถูกนำมาฉายเป็นภาพยนตร์ ครั่งแรกในเมืองไทยในโรงภาพยนตร์วันที่ 28 เมษายน 2554
บัดดี โรเจอส์
"เนเจอร์บอย" บัดดี โรเจอร์ส ("Nature Boy" Buddy Rogers; 20 กุมภาพันธ์ ค.ศ. 1921 – 26 มิถุนายน ค.ศ. 1992) เป็นนักมวยปล้ำอาชีพชาวอเมริกันของเวิลด์ไวด์เรสต์ลิงเฟดดิเรชั่น (WWWF) เป็นแชมป์โลกเฮฟวี่เวท WWWFคนแรกหรือแชมป์ WWE ในปัจจุบัน และเคยได้แชมป์โลกเฮฟวี่เวท NWA ปัจจุบันเสียชีวิตลงด้วยอายุรวม 71 ปี และได้รับการบรรจุชื่อเข้าสู่หอเกียรติยศดับเบิลยูดับเบิลยูอีประจำปี 1994
เป็นลูกชายของพ่อแม่ผู้อพยพเยอรมัน, โรเจอร์สเป็นนักกีฬาที่โดดเด่นโดยขึ้นปล้ำตอนอายุ 9 ปีในสมาคมระดับท้องถิ่น YMCA ตามคำแนะนำของอาจารย์คนหนึ่งของเขา เขาได้เข้าร่วมในแคมเดน YMCA Wrestling League และชนะเลิศเป็นแชมป์เฮฟวี่เวท นอกจากนี้เขายังมีความสมารถในฟุตบอล ,มวยสากล แต่บางทีกีฬาที่เขาเล่นดีที่สุดของเขาก็คือว่ายน้ำ ในปี ค.ศ. 1937 เขาชนะเลิศเป็น YMCA’s three-mile swimming championship และตลอดชีวิตของเขาเป็นที่รู้จักในฐานะที่เป็นนักดื่มยอดเยี่ยม
ต่อมาเข้าได้เข้าร่วมกับ Dale Brothers Circus ในการเป็นนักมวยปล้ำตอนอายุ 17 ปี จากนั้นเขาก็ไปทำงานที่อู่ต่อเรือและกลายเป็นเจ้าหน้าที่ตำรวจ แต่วันหนึ่งเขาไปยังสำนักงานของโปรโมเตอร์มวยปล้ำ Ray และ Frank Hanley ซึ่งทำให้ได้ขึ้นปล้ำในแมทช์ครั้งแรกของเขาในวันที่ 3 กรกฎาคม ค.ศ. 1939 โดยเอาชนะ Moe Brazen
ต่อมา Rogers ได้กลายเป็นนักมวยปล้ำระดับท็อป โดยใช้ชื่อจริงของเขาดังทั่วบ้านเกิดของเขาซึ่งเขาได้รับการชนะครั้งแรกของเขามากกว่า Ed "Strangler" Lewis
พรภัทร ก่อเกียรติตระกูล
พรภัทร ก่อเกียรติตระกูล หรือ ภัทร เป็นที่รู้จักกันในรายการเดอะสตาร์ ค้นฟ้าคว้าดาวปีที่ 4
พรภัทร ก่อเกียรติตระกูล (ชื่อเล่น:ภัทร) เป็นผู้เข้าแข่งขันคนที่ 2 ที่ต้องออกจากบ้าน เดอะสตาร์ ค้นฟ้าคว้าดาวปีที่ 4 และพอการแข่งขันจบปีต่อมาแป้งก็ได้มีผลงานในช่องACTS โดยได้เป็นพิธีกร รายการ Entertainment Update หลังจากหมดสัญญากับทางแกรมมี่
จบการศึกษาจาก โรงเรียนสวนกุหลาบวิทยาลัย ระดับอุดมศึกษา เคยศึกษาที่ มหาวิทยาลัยธุรกิจบัณฑิตย์ คณะนิเทศศาสตร์ สาขาวิชาวิทยุกระจายเสียงและโทรทัศน์ ต่อมาได้ย้ายไปเรียนต่อที่ มหาวิทยาลัยรังสิต คณะนิเทศศาสตร์ สาขาประชาสัมพันธ์
ฐิตินันท์ สุขสม
ฐิตินันท์ สุขุม หรือ นุกนิก เดอะสตาร์ เป็นนักร้องชาวไทย เป็นที่รู้จักจากการแข่งขันรายการ เดอะสตาร์ 3
ฐิตินันท์ สุขุม หรือ นุกนิกเป็นอดีตผู้เข้าประกวดรายการ เดอะสตาร์ค้นฟ้าคว้าดาว ปี 3 ที่เข้าประกวดรุ่นเดียวกับบี้ เดอะสตาร์ จัดขึ้นในปี พ.ศ. 2549 ได้รับรหัสหมายเลข 7
นุกนิกเคยโดนจับข้อหาซุกยาไอซ์ในเสื้อชั้นใน สารภาพซื้อมาเสพเพื่อต้องการลดน้ำหนักได้บริเวณด่านชายแดนอรัญประเทศ พร้อมยาไอซ์ 1.2 กรัม เมื่อวันที่ 12 กุมภาพันธ์ พ.ศ. 2556 ถูกเจ้าหน้าที่ทหารพรานที่ 12 กองกำลังบูรพา ซึ่งตั้งด่านตรวจสิ่งผิดกฎหมายที่บริเวณด่านชายแดนอรัญประเทศ จังหวัดสระแก้วจากกรณีที่เจ้าหน้าที่กองร้อยทหารพรานที่ 1206 ร่วมกับ ตำรวจ สภ.คลองลึก จ.สระแก้ว และด่านศุลกากรอรัญประเทศ จับกุมตัว น.ส.ฐิตินันท์ สุขสม อายุ 28 ปี หรือ “นุกนิก เดอะสตาร์” พร้อมยาไอซ์ 1.2 กรัม ที่ซุกซ่อนอยู่ในเสื้อชั้นใน ขณะเดินผ่านด่านตรวจพรมแดนอรัญประเทศ จ.สระแก้ว หลังกลับจากร้องเพลงที่สถานบันเทิงในบ่อนกาสิโนฝั่งปอยเปต ประเทศกัมพูชา สอบสวนเบื้องต้นอ้างว่าซื้อมาไว้เสพเพื่อลดน้ำหนัก เบื้องต้นเจ้าหน้าที่จึงแจ้งข้อหามียาเสพติดให้โทษประเภท 1 (ยาไอซ์) ไว้ในครอบครองเพื่อจำหน่าย และนำเข้ายาเสพติดให้โทษประเภท 1 เข้ามาในราชอาณาจักรโดยไม่ได้รับอนุญาต ซึ่งเป็นข้อหาร้ายแรง มีโทษถึงประหารชีวิต และต้องใช้หลักทรัพย์ในการประกันตัวไม่ต่ำกว่า 1.5 ล้านบาท แต่เบื้องต้นญาติของนักร้องดังไม่สามารถหาหลักทรัพย์มาประกันตัวได้ จึงถูกควบคุมตัวมาฝากขังที่เรือนจำจังหวัดสระแก้ว ตามที่เสนอข่าวไปแล้วนั้น
ความคืบหน้าล่าสุด วันนี้ (14 ก.พ.) นายคัมภีร์ อนุรักษ์ ผบ.เรือนจำจังหวัดสระแก้ว เปิดเผยว่า หลังเจ้าหน้าที่ควบคุมตัวนักร้องคนดังกล่าวมาฝากขัง เรือนจำก็ได้ปฏิบัติตามระเบียบ มีการตรวจร่างกาย เปลี่ยนใส่ชุดผู้ต้องขังสีฟ้า ผ้านุ่งสีน้ำตาล โดยนักร้องสาวมีสีหน้ายิ้มแย้ม และสามารถรับประทานอาหารร่วมกับนักโทษรายอื่นได้ โดยเจ้าตัวบอกว่าอาหารอร่อย วันเดียวกันนายวรา สมุทรกลิน อายุ 28 ปี แฟนหนุ่ม พร้อมญาติพี่น้องได้มาขอเยี่ยมพร้อมมอบดอกกุหลาบสีแดงให้เป็นกำลังใจด้วย
ต่อมาเวลา 14.20 น. ผู้สื่อข่าวรายงานว่าญาติของ น.ส.ฐิตินันท์ ได้นำหลักทรัพย์เป็นเงินสด 1.2 ล้านบาทมายื่นขอประกันตัวชั่วคราวโดยศาลได้พิจารณาแล้วก็อนุญาตตามที่ร้องขอ และญาติได้เดินทางมารับตัวที่เรือนจำจังหวัดสระแก้วในช่วงเย็นวันเดียวกัน ก่อนจะพาตัวเดินทางกลับทันที.
ฐิตินันท์ สุขสมได้เข้ามาประกวดรายการ เดอะสตาร์ ค้นฟ้าคว้าดาวปี 3 ได้รับหมายเลขรหัส *7
จบการศึกษาจากคณะนิเทศศาสตร์ มหาวิทยาลัยราชภัฏเชียงใหม่
ในปี พ.ศ. 2549 นุกนิก ได้เข้าเข้าประกวดร้องเพลงในรายการ เดอะสตาร์ 3 ผ่านเข้ารอบ 8 คนสุดท้ายล้วงลับตับแตก
ชนัญญา ตั้งบุญจิตร
ชนัญญา ตั้งบุญจิตร หรือ อั๊ส เกิดเมื่อวันที่ (21 มีนาคม 2529 — ) เป็นอดีตนักร้องหญิง ในสังกัดค่าย เอ็กแซ็กท์ ในเครือจีเอ็มเอ็ม แกรมมี่ และนักแสดงชาวไทย จบการศึกษาในระดับปริญญาตรี คณะครุศาสตร์ เอกปฐมวัย จาก จุฬาลงกรณ์ มหาวิทยาลัยและศึกษาต่อในระดับปริญญาโท สาขาพุทธศาสตร์และศิลปะแห่งชีวิต จาก มหาวิทยาลัยมหาจุฬาลงกรณราชวิทยาลัย
อั๊ส ชนัญญา มีชื่อเสียงมาจาก การเป็นผู้เข้าแข่งขัน 8 คนสุดท้าย ของ เดอะสตาร์ ค้นฟ้าคว้าดาว ปี 2 โดยถูกวาง Concept ให้เป็นนักร้องสาว Sexy นับเป็นการสร้างสีสันให้กับรายการ เดอะสตาร์ ค้นฟ้าคว้าดาว ปี 2 ทำให้เกิดเสียงชื่นชม และวิพากษ์วิจารณ์กันอย่างกว้างขวาง เกี่ยวกับ อั๊ส ชนัญญา จนเกิดเป็นกระแส Talk Of The Town ถึงขนาดทำให้ Website ชื่อดังอย่าง Pantip และ Sanook ล่มมาแล้ว ซึ่ง อั๊ส ชนัญญา ได้รับหมายเลขประจำตัวในการแข่งขัน เดอะสตาร์ ค้นฟ้าคว้าดาว ปี 2 คือ หมายเลข 7 โดยมีตำแหน่งเป็น รองชนะเลิศอันดับที่ 5 โดยผู้ชนะเลิศในปีนั้น คือ อรรถพล ประกอบของ
ภายหลังการแข่งขัน เดอะสตาร์ ค้นฟ้าคว้าดาว ปี 2 สิ้นสุดลง อั๊ส ชนัญญา ได้ออกอัลบั้มรวมศิลปิน The Star 2 ในชื่ออัลบั้ม Your Stars Your Songs ซึ่งอั๊สได้ฝากเสียงร้องไว้ในเพลง "ฝัน...ฝันหวาน" ต่อมาในปี พ.ศ. 2548 อั๊สได้มีผลงานการแสดงเรื่องแรก และถือเป็นเรื่องเดีบวของเธอด้วย นั่นคือ พรุ่งนี้ไม่สายที่จะรักกัน ซึ่งเป็นละครโทรทัศน์ แนวโรแมนติกดราม่า ภายใต้สังกัด เอ็กแซ็กท์โดยได้ร้องเพลงประกอบละครไว้ 1 เพลง ชื่อว่า "จะทำให้ดีที่สุด" และในปี พ.ศ. 2549 อั๊สได้มีผลงานเพลง ชื่อว่า "ทุกเวลา" ซึ่งเป็นเพลงประกอบซิทคอมเรื่อง บ้านนี้มีรัก ถือว่าเป็นเพลงที่ประสบความสำเร็จที่สุดในฐานะนักร้องของ อั๊ส ชนัญญา
ปัจจุบัน อั๊ส ชนัญญา ได้หมดสัญญากับ เอ็กแซ็กท์และหันหลังให้กับวงการบันเทิงอย่างถาวร โดยเปิดโรงเรียนสอนร้องเพลง ในชื่อ "เดอะพลัส สตูดิโอ" และ ร้านอาหารเพื่อสุขภาพในชื่อ "บ้านเรือนไม้" ตั้งอยู่ที่ถนน พระราม2 ซอย33 อีกทั้งเป็นนักร้องในคณะประสานเสียง "สานใจคอรัส" โดยชนัญญา ตั้งบุญจิตร ปัจจุบันเปลี่ยนชื่อและนามสกุลเป็น รินทร์สิตา ธนาเอกเสฏฐ์กุล ตั้งแต่ พ.ศ. 2555
(นักร้องรับเชิญ)
หน่วยความร้อนอังกฤษ
หน่วยความร้อนอังกฤษ () หรือมักเรียกว่า บีทียู (BTU) เป็นหน่วยวัดปริมาณความร้อนแบบหนึ่งของอังกฤษ ซึ่งนิยมใช้ในระบบปรับอากาศ โดยความร้อน 1 บีทียู คือ ปริมาณความร้อนที่ทำให้น้ำ 1 ปอนด์ มีอุณหภูมิเปลี่ยนแปลงไป 1 องศาฟาเรนไฮต์
มณฑลแอโน
แอโน () เป็นมณฑลที่ตั้งอยู่ทางตะวันตกที่สุดของเขตวัลลูนในประเทศเบลเยียม โดยทางเหนือมีพื้นที่ติดต่อกับมณฑลฟลานเดอร์ตะวันตก, มณฑลฟลานเดอร์ตะวันออกและมณฑลเฟลมิชบราบันต์, ทางตะวันออกเฉียงเหนือติดต่อกับมณฑลวัลลูนบราบันต์, ทางตะวันออกติดต่อกับมณฑลนามูร์ของประเทศเบลเยียม, และทางตะวันตกติดต่อกับจังหวัดนอร์และจังหวัดแอนของประเทศฝรั่งเศส
แอโนมีเมืองหลวงชื่อมงส์ มีเมืองใหญ่ที่สุดชื่อชาร์เลอรัว และมีพื้นที่ 3,786 ตารางกิโลเมตร แบ่งออกเป็น 7 เขตการปกครอง ซึ่งแบ่งย่อยได้อีก 69 เทศบาล มณฑลแอโนมีประชากรจำนวน 1,332,042 คน ซึ่งทำให้แอโนเป็นมณฑลที่มีประชากรมากที่สุดของเขตวัลลูน
แอโนประกอบด้วย 7 เขตการปกครองส่วนท้องถิ่น () ได้แก่ เขตอัท, เขตชาร์เลอรัว, เขตมงส์, เขตมูครง, เขตซัวญี, เขตทอน และเขตตูร์เน
และแบ่งย่อยเป็น 69 เทศบาล ดังแผนที่นี้
รอยัลรัมเบิล (2003)
รอยัลรัมเบิล (2003) (Royal Rumble (2003)) เป็น รายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 19 มกราคม ค.ศ. 2003 ณ ฟลีท เซ็นเตอร์ ในบอสตัน รัฐแมสซาชูเซตส์ โดยเป็นรายการครั้งที่ 16 ที่จัดภายใต้ชื่อ รอยัลรัมเบิล และร่วมด้วยนักมวยปล้ำจาก รอว์ และ สแมคดาวน์ ในรายการนี้มีการแข่งขันปล้ำกัน 6 รายการด้วยกัน
ธง แจ่มศรี
ธง แจ่มศรี หรือ สหายประชา ธัญญไพบูลย์ เลขาธิการพรรคคอมมิวนิสต์แห่งประเทศไทย ซึ่งได้รับตำแหน่งเมื่อปี พ.ศ. 2525 แม้ว่าในปัจจุบันพรรคคอมมิวนิสต์ฯ จะยุติการดำเนินการไปแล้ว แต่นายธง ยังคงมีความเคลื่อนไหวในการออกแถลงการณ์ของพรรคฯ เมื่อปี พ.ศ. 2551
ธง แจ่มศรี เกิดเมื่อวันที่ 17 ธันวาคม พ.ศ. 2464 ที่ตำบลป่ามะคาบ อำเภอเมืองพิจิตร จังหวัดพิจิตร เป็นบุตรของนายเสา กับนางยอ แจ่มศรี เป็นชาวไทยเชื้อสายเวียดนาม มีพี่น้อง 3 คน
ธง แจ่มศรี เข้ารับการศึกษาชั้นประถมศึกษาที่โรงเรียนบ้านหนองบัว จนจบชั้นมัธยมศึกษาปีที่ 3 จากโรงเรียนอุดรพิทยานุกูล จังหวัดอุดรธานี และเข้าศึกษาต่อที่โรงเรียนหัวเฉียว ยศเส
ในขณะที่ศึกษาอยู่ที่โรงเรียนหัวเฉียว ได้เข้าร่วมกิจกรรมกับพรรคคอมมิวนิสต์ โดยการเป็นเจ้าหน้าที่ประจำสำนักงาน ต่อมาถูกจับในข้อหาเป็นคอมมิวนิสต์ เมื่อวันที่ 19 เมษายน พ.ศ. 2479 ภายหลังศาลตัดสินให้ทำทัณฑ์บนแล้วปล่อยตัว เนื่องจากอายุยังน้อย แต่ไม่มีผู้ปกครองมารับตัวก็ต้องติดคุกเป็นเวลา 3 ปี 4 เดือน ในระหว่างนั้นก็ได้ดำเนินการขออุทธรณ์สู้คดีด้วยตัวเอง จนกระทั่งได้รับการลดโทษกึ่งหนึ่ง แต่เนื่องจากถูกคุมขังมาแล้ว 1 ปี 8 เดือน ศาลจึงสั่งให้ปล่อยตัวทันที จากนั้นพรรคคอมมิวนิสต์แห่งประเทศไทย จึงได้มีมติรับเข้าเป็นสมาชิกพรรค ในขณะที่มีอายุเพียง 17 ปี
ในปี พ.ศ. 2551 ธง แจ่มศรี ในฐานะเลขาธิการกลางพรรคคอมมิวนิสต์แห่งประเทศไทย ยังคงมีการเคลื่อนไหวอยู่ โดยได้ออกถ้อยแถลงในโอกาสครบรอบ 66 ปีของพรรคฯ
บรูโน ซามมาร์ติโน
บรูโน ซามมาร์ติโน (Bruno Sammartino) มีชื่อจริงว่า บรูโน เลโอปาร์โด แฟรนเชโซ ซามมาร์ติโน (Bruno Laopardo Franceso Sammartino; 6 ตุลาคม ค.ศ. 1935 - 18 เมษายน ค.ศ. 2018) อดีตนักมวยปล้ำอาชีพชาวอเมริกันเชื้อสายอิตาเลียน ปล้ำให้กับเวิลด์ไวด์เรสต์ลิงเฟดดิเรชั่น (WWWF) เป็นแชมป์โลกเฮฟวี่เวท WWWFที่ครองได้นานที่สุดในประวัติศาสตร์ และได้เข้าสู่หอเกียรติยศดับเบิลยูดับเบิลยูอีประจำปี 2013
Bruno Sammartino เป็นนักมวยปล้ำที่โลดแล่นอยู่ในวงการในช่วงปี 1959-1987 ในยุคทองของเขานั้น เขาถูกเรียกว่า นักมวยปล้ำที่ยิ่งใหญ่ที่สุดของโลก และเป็นแชมป์ขวัญใจมหาชนในยุคที่มวยปล้ำยังไม่เข้าสู่การเอนเตอร์เทรนเนอร์นัก เขาขายตัวเองด้วยคาแรคเตอร์จอมพลัง นักสู้ผู้กล้าแกร่งจนเป็นขวัญใจของคนมากมาย รวมทั้ง Arnold Schwarzenegger ที่มีเขาเป็นต้นแบบในวัยเด็ก
"แค่ได้ยินชื่อของเขา มันก็เหมือนมีซุปเปอร์แมนจริงๆ บนโลก เขาสร้างสิ่งมหัศจรรย์เอาไว้มากมาย และ มีความเป็นนักสู้ ใครๆ ก็อยากเป็นเขา"
เขาเป็นนักมวยปล้ำที่สร้างสถิติยิ่งใหญ่ที่สุดอย่างการครองแชมป์โลกของ WWE หรือ WWWF ในตอนนั้นถึง 8 ปี รวมการครองแชมป์ทั้ง 2083 วันในสมัยเดียว กลายเป็นสถิติสูงสุดที่ไม่มีผู้ใดเทียบเคียง ท่ามกลางการเผชิญหน้ากับคู่ต่อสู้มากมาย อย่าง Harley Race, Larry Zbyszko, André the Giant, Hulk Hogan และแน่นอนศัตรูตัวฉกาจของเขาอย่าง Gorilla Monsoon
กระนั้นเองเขาเป็นไม้เบื่อไม้เมากับสมาคม WWE เนื่องจากเหตุผลว่า WWE ให้ค่า Gorilla Monsoon ศัตรูที่ไม่ถูกกันของเขาในชีวิตจริงมากกว่า มีคำกล่าวว่า เขาไม่พอใจระบบต่างๆ ของสมาคมรวมทั้งการมีอีโก้ที่ค่อนข้างสูง (ก็ครองแชมป์ 8 ปีกว่ามันต้องมีการเมืองหลังฉากอยู่แล้ว เพราะมีข่าวว่า แกแทบไม่ยอมเสียแชมป์ให้ใครเลยด้วยซ้ำ แต่ก็พอเข้าใจได้ว่า ตอนนั้นแกดังจริง) ทำให้เขาออกจากสมาคมไปชนิดว่า ไม่มีใครอยากจะพูดถึงเขาและเหมือนว่า เขาจะไม่มีญาติดีกับสมาคมได้เลย
กระทั่งในปี 2013 ทุกอย่างก็คลี่คลายลงฟ้าหลังฝนย่อมสดใสเสมอ เมื่อ Triple H ลูกเขยของ Vince McMahon ได้เข้าไปเจรจากับเขาถึงการเข้าสู่หอเกียรติยศของสมาคม ซึ่งการเจรจาเป็นไปได้ด้วยดี และจบลงด้วยการที่นักมวยปล้ำผู้ยิ่งใหญ่ที่สุดของวงการเข้าสู่หอเกียรติยศของสมาคมที่เขาไม่ยุ่งเกี่ยวเลยนับยี่สิบกว่าปี
นักมวยปล้ำผู้สร้างสถิติ ผู้สร้างความบันเทิงอันยิ่งใหญ่ให้แฟนๆ การเป็นฮีโร่ของเด็กๆ หลายคน เขาคือคนคนนั้น
เขายังกลับมาร่วมงานกับสมาคมทั้งการออก DVD เกี่ยวกับตัวเขา ฟิกเกอร์เมื่อครั้งเขายังหนุ่มออกวางขายและขายดีมาก รวมทั้งการมีรูปปั้นทองแดงตั้งไว้ในสมาคมเพื่อระลึกถึงเช่นเดียวกับ André the Giant
เขาเสียชีวิตด้วย 82 ปี เมื่อวันที่ 18 เมษายน 2018 ด้วยโรคหัวใจที่รักษามานานกว่าสองเดือนจนต้องผ่าตัดช่วยชีวิต แต่ก็ได้เพียงเท่านั้น
พระที่นั่งราชธรรมสภา
พระที่นั่งธรรมสภา เป็นพระที่นั่งชั้นเดียว หลังคามุงด้วยกระเบื้องแบบจีน ส่วนประตูทำโค้งตกแต่งหัวเสาเป็นแบบศิลปะโรมัน 
เป็นอาคารชั้นเดียว ศิลปะผสมระหว่างศิลปะยุโรป จีน และไทย หลังคาเป็นแบบเก๋งจีนในรัชกาลที่ 4 ทรงใช้เป็นที่ประชุมส่วนพระองค์บรรยายธรรมะถึงสมัยรัชกาลที่ 5 ดัดแปลงเป็นห้องเสวยสำหรับพระบรมวงศานุวงศ์ที่ตามเสด็จ ในปัจจุบันใช้เป็นอาคารแสดงนิทรรศการ จุดเด่นจะอยู่ตรงประตูบ้านโค้งสีเขียว ตัดกับผนังสีขาวที่มีลายปูนปั้นสวยงาม
แซซริฟฟิค (2011)
แซซริฟฟิค (2011) () เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 15 พฤษภาคม ค.ศ. 2011 ที่ TNA Impact! Zone เมือง Orlando, Florida
พระแสนเมือง
พระแสนเมือง ทรงครองแคว้นล้านนาโดยมีอาณาเขตอิทธิพลด้านตะวันตกของแคว้นล้านนาเดิมในฐานะเจ้าเมืองเชียงใหม่ ตั้งแต่ปี พ.ศ. 2189 - 2202 ในรัชกาลนี้ พม่าเริ่มมีปัญหากับจีนฮ่อซึ่งเป็นกองกำลังของราชวงศ์หมิงที่ถูกขับไล่ลงมาทางใต้โดยราชวงศ์ชิง
พระแสนเมือง เป็นเจ้าเมืองเชียงใหม่ที่ปกครองโดยพม่า โดยนครถูกยึดครองในรัชสมัยสมเด็จพระนารายณ์มหาราช ผู้คนและหญิงสาวในเมืองนั้นถูกกวาดต้อนเป็นอย่างมาก หนึ่งในนั้น คือ เจ้านางสมบุญ (ภายหลังในเป็น พระนางกุสาวดี) ได้เป็นบาทบริจาริกาในสมเด็จพระนารายณ์มหาราช และมีพระโอรสด้วยกัน 1 พระองค์ คือ พระเจ้าเสือ
คู สตาร์ก
แคทลีน ดี-แอนน์ สตาร์ก (เกิด 26 เมษายน ค.ศ. 1956) เป็นนักแสดง นางแบบ และช่างภาพชาวอเมริกัน รู้จักกันในชื่อ คู สตาร์ก () สตาร์กมีชื่อเสียงจากการรับบทเปลือยในภาพยนตร์อีโรติกของอังกฤษ เรื่อง "The Awakening of Emily" หรือ "Emily" ในปี ค.ศ. 1976 และต่อมาได้มีความสัมพันธ์คบหากับเจ้าชายแอนดรูว์ พระราชโอรสในสมเด็จพระราชินีนาถเอลิซาเบธที่ 2 แห่งพระราชวงศ์อังกฤษ ทั้งคู่คบหากันเป็นเวลา 18 เดือน ก่อนเสกสมรสกับซาราห์ มาร์กาเร็ต เฟอร์กูสัน
สตาร์กเกิดและเติบโตที่นิวยอร์ก สหรัฐอเมริกา เป็นบุตรของผู้อำนวยการสร้าง และพิธีกรรายการโทรทัศน์ ต่อมาเธอได้ย้ายมาอยู่ประเทศอังกฤษตั้งแต่อายุ 16 ปี และเริ่มได้งานแสดงภาพยนตร์สเปนเรื่อง "Las adolescentes" (1975) และภาพยนตร์อังกฤษเรื่อง "Emily" (1976) เธอยังได้แสดงบทตัวประกอบในภาพยนตร์เรื่อง "Star Wars" (1977) แต่บทของเธอถูกตัดออกในภายหลัง
ต่อมาเธอได้คบหากับเจ้าชายแอนดรูว์ ท่ามกลางความไม่เห็นด้วยจากสมาชิกพระราชวงศ์อังกฤษ และได้ยุติความสัมพันธ์กันในปี ค.ศ. 1982 หลังเจ้าชายแอนดรูว์เสด็จกลับจากสงครามหมู่เกาะฟอล์กแลนด์
มเหสี (แก้ความกำกวม)
มเหสี อาจหมายถึง
ทากามัตสึ
ทากามัตสึ () เป็นเมืองหลวงของจังหวัดคางาวะบนเกาะชิโกกุ ประเทศญี่ปุ่น เป็นเมืองท่าสำคัญในบริเวณทะเลเซโตะใน ใน ค.ศ. 2010 มีจำนวนประชากรประมาณ 419,361 คน
ทากามัตสึเป็นศูนย์กลางทางเศรษฐกิจและการปกครองที่าคัญตั้งแต่ยุคเอโดะ เมื่อไดเมียวตระกูลมัตสึไดระสถาปนาทากามัตสึเป็นศูนย์กลางการปกครองของแคว้นทากามัตสึ ทากามัตสึในปัจจุบันก่อตั้งขึ้นเมื่อวันที่ 15 กุมภาพันธ์ พ.ศ. 2433
พูลภัทร อัตถปัญญาพล
พูลภัทร อัตถปัญญาพล หรือ พล (เกิด 24 พฤศจิกายน พ.ศ. 2531) เป็นนักแสดงชาวไทย ปัจจุบันศึกษาอยู่คณะนิเทศศาสตร์ เอกโฆษณา มหาวิทยาลัยรังสิต เป็นคนเหนือชาว จ.เชียงใหม่ มีผลงานละครสร้างชื่อจากเรื่องศิลามณี ตามมาด้วยเรื่องวงเวียนหัวใจและดอกบัวขาว ปัจจุบัน พูลภัทรได้สมรสกับแฟนสาวนอกวงการ แอล ทัศนวรรณ ศรีวิจิตร ซึ่งเป็นน้องสาวของ เอ ศุภชัย ศรีวิจิตร และเป็นผู้จัดการส่วนตัวของพูลภัทร โดยเข้าพิธีวิวาห์เมื่อวันเสาร์ ที่ 24 พฤศจิกายน พ.ศ. 2555 หลังจากคบหาดูใจกันมานานถึง 4 ปี
ดยุกแห่งเคมบริดจ์
ดยุกแห่งเคมบริดจ์ () เป็นพระอิสริยยศ (ตั้งชื่อตามเมื่องเคมบริดจ์ ประเทศอังกฤษ) ที่ก่อนหน้าที่เคยสถาปนาให้กับสมาชิกชั้นรองในพระราชวงศ์อังกฤษ มีการพระราชทานพระอิสริยยศนี้ครั้งแรกให้กับเจ้าชายชาลส์ สจ๊วร์ต (พ.ศ. 2203-2204) พระโอรสพระองค์ใหญ่ในเจ้าฟ้าชายเจมส์ ดยุกแห่งยอร์ก (ต่อมาคือ พระเจ้าเจมส์ที่ 2 แห่งอังกฤษ) แต่กระนั้นพระองค์มิได้ทรงเคยได้รับการสถาปนาพระอิสริยยศดยุกแห่งเคมบริดจ์อย่างเป็นทางการเลย
บรรดาศักดิ์ "ดยุกแห่งเคมบริดจ์" ได้มีการพระราชทานครั้งล่าสุดวันที่ 29 เมษายน พ.ศ. 2554 สมเด็จพระราชินีนาถเอลิซาเบธที่ 2 แห่งสหราชอาณาจักร ทรงพระกรุณาโปรดเกล้าฯ พระราชทานพระอิสริยยศดังกล่าวแก่เจ้าชายวิลเลียม ก่อนเข้าพระราชพิธีเสกสมรสกับแคเธอรีน มิดเดิลตัน โดยมีพระอิสริยยศเต็มว่า ""ดยุกแห่งเคมบริดจ์ (Duke of Cambridge) เอิร์ลแห่งสแตรธเอิร์น (Earl of Strathearn) และบารอนคาร์ริคเฟอร์กัส (Baron Carrickfergus)""
การแต่งตั้งพระอิสริยยศนี้ที่รู้จักกันเป็นทางการครั้งแรกในฐานันดรศักดิ์ของขุนนางอังกฤษเกิดขึ้นในปีพ.ศ. 2207 โดยพระราชทานให้แก่เจ้าชายชาลส์ สจ๊วร์ต พระโอรสในดยุกแห่งยอร์ก (ต่อมาคือพระเจ้าเจมส์ที่ 2 แห่งอังกฤษ) อันประสูติแต่พระชายาพระองค์แรก เป็น เจ้าชายเจมส์ ดยุกแห่งเคมบริดจ์ ซึ่งต่อมาได้สิ้นพระชนม์เมื่อพระชนมายุยังน้อย และปราศจากทายาทสืบทอด จึงทำให้สายแห่งพระอิสริยยศนั้นสิ้นสุดลงโดยปริยาย ต่อมาพระอิสริยยศนี้ได้พระราชทานให้กับเจ้าชายเอ็ดการ์ สจ๊วร์ต พระโอรสอีกพระองค์หนึ่งในดยุกแห่งยอร์ก อันประสูติแต่พระชายาพระองค์แรกเช่นกัน พระองค์ก็ได้สิ้นพระชนม์ขณะมีพระชนมายุยังน้อยและไม่มีผู้สืบทอดพระอิสริยยศอีกครั้งหนึ่ง
ต่อมาพระอิสริยยศนี้ได้ถูกพระราชทานให้แก่จอร์จ ออกัสตัส พระโอรสของเจ้าชายจอร์จ หลุยส์แห่งฮันโนเฟอร์และดยุกแห่งเบราน์ชไวก์-ลือเนบูร์กซึ่งต่อมาในภายหลังได้กลายเป็นพระเจ้าจอร์จที่ 1 แห่งบริเตนใหญ่ เมื่อปีพ.ศ. 2257 และต่อมาเมื่อจอร์จ ออกัสตัส ได้สืบราชสมบัติต่อจากพระราชบิดาเป็นพระเจ้าจอร์จที่ 2 พระอิสริยยศนี้จึงถูกผนวกเป็นพระราชอิสริยยศของพระมหากษัตริย์โดยปริยาย
ครั้งต่อมาได้มีการพระราชทานให้แก่เจ้าชายอดอลฟัส พระราชโอรสอันดับที่ 7 ของพระเจ้าจอร์จที่ 3 ซึ่งได้สืบบรรดาศักดิ์นี้ต่อมาจนกระทั่งพระโอรสของพระองค์สิ้นพระชนม์ในปีพ.ศ. 2447 คือ เจ้าชายจอร์จ ดยุกแห่งเคมบริดจ์ โดยพระองค์นั้นสิ้นพระชนม์โดยปราศจากทายาท จึงทำให้บรรดาศักดิ์นี้สิ้นสุดลงอีกครั้งหนึ่ง
หลานชายคนแรกของดยุกที่ 1 แห่งเคมบริดจ์ (ซึ่งผ่านทางสายสตรี) คือ เจ้าชายอดอลฟัส ดยุกแห่งเทก ซึ่งเป็นพระอนุชาของแมรีแห่งเทก สมเด็จพระราชินีแห่งสหราชอาณาจักร ได้รับพระราชทานบรรดาศักดิ์เป็น มาร์ควิสแห่งเคมบริดจ์ ในปีพ.ศ. 2460 เมื่อได้ยกเลิกให้ใช้ฐานันดรศักดิ์เยอรมันโดยเปลี่ยนเป็น "เคมบริดจ์" แทน ซึ่งต่อมาในสมัยมาร์ควิสที่ 2 แห่งเคมบริดจ์ ได้สิ้นพระชนม์โดยปราศจากทายาท จึงเป็นที่สิ้นสุดของบรรดาศักดิ์ "มาร์ควิสแห่งเคมบริดจ์"
ในช่วงก่อนพระราชพิธีเสกสมรสของเจ้าชายเอ็ดเวิร์ด ซึ่งเป็นพระราชโอรสพระองค์เล็กในสมเด็จพระราชินีนาถเอลิซาเบธที่ 2 แห่งสหราชอาณาจักร ได้มีข่าวลือว่าพระองค์อาจได้รับการพระราชบรรดาศักดิ์เป็นดยุกแห่งเคมบริดจ์ หรือซัสเซ็กส์ แต่อย่างไรก็ตาม พระองค์ได้รับพระราชทานเฉลิมพระอิสริยยศเป็น "เอิร์ลแห่งเวสเซ็กส์" แทน และนอกจากนี้พระองค์ยังจะได้รับการสืบทอดบรรดาศักดิ์ "ดยุกแห่งเอดินเบอระ" ต่อจากพระราชบิดาด้วย
บีเออี ซีแฮร์ริเออร์
บริติชแอร์โรว์สเปช ซีแฮร์ริเออร์ หรือ บีเออี ซีแฮร์ริเออร์ เป็นเครื่องบินขับไล่ โจมตี และลาดตระเวนทางทะเลขึ้นลงแนวดิ่ง/ระยะสั้น พัฒนามาจากฮ็อคเกอร์-ซิดเดลี่ย์ แฮริเออร์ เข้าประจำการครั้งแรกในกองทัพราชนาวีอังกฤษ ในเดือนเมษายน พ.ศ. 2523 ภายใต้ชื่อว่า ซีแฮร์ริเออร์ เอฟอาร์เอส 1 (Sea Harrier FRS1) หรือรู้จักกันในนามไม่เป็นทางการว่า "ชาร์" (Shar) ซึ่งเป็นเรื่องแปลกใหม่ในยุคนั้นที่เครื่องบินรบทางทะเลมีขนาดใหญ่และสามารถใช้ความเร็วได้เหนือเสียง บทบาทหลักของซีแฮริเออร์คือป้องกันภัยทางอากาศให้แก่เรือบรรทุกเครื่องบินแห่งราชนาวีอังกฤษ
นุติ เขมะโยธิน
นุติ เขมะโยธิน เกิดเมื่อวันที่ 10 ธันวาคม พ.ศ. 2510 เป็นนักแสดงชาวไทย เป็นบุตรคนโตในจำนวนพี่น้อง 3 คนของณรงค์ เขมะโยธิน และกรรณิการ์ เขมะโยธิน มีภรรยาเป็นนักแสดงชื่อ กมลชนก โกมลฐิติ มีบุตร-ธิดา 2 คน ด้านการศึกษา ศึกษาชั้นประถมปีที่ 1 ที่โรงเรียนสาธิตจุฬา แล้วจึงศึกษาที่ประเทศฝรั่งเศสเป็นเวลา 5 ปี และศึกษาระดับมัธยมศึกษาปีที่ 4 ที่โรงเรียนนานาชาติ กรุงเทพฯ ศึกษาระดับอุดมศึกษาจากมหาวิทยาลัยแคลิฟอร์เนีย ด้านรัฐประศาสนศาสตร์ สาขาอาชญาวิทยา
หลังจบการศึกษา รับราชการในช่วงสั้น ๆ ก่อนที่จะเข้าสู่วงการบันเทิง โดยมีผลงานแสดงละคร ภาพยนตร์และเพลง กับวงซิสเต็มโฟร์ และมีผลงานอัลบั้ม ชื่ออัลบั้ม "เดียร์-น็อต" ปัจจุบันนี้ น๊อต-นุติ เขมะโยธิน รองกรรมการผู้จัดการสายธุรกิจ โทรทัศน์ดาวเทียม บริษัท มีเดีย สตูดิโอ จำกัด
จอห์น รัตนเวโรจน์
จอห์น รัตนเวโรจน์ มีชื่อจริงว่า จอห์น อเล็กแซนเดอร์ แฮมมอนด์ หรือ นรศักดิ์ รัตนเวโรจน์ เกิดเมื่อวันที่ 17 พฤศจิกายน พ.ศ. 2510 เป็นนักร้อง นักดนตรี นักแสดง พิธีกร ลูกครึ่งไทย-อังกฤษ เป็นสมาชิกวงนูโว ในตำแหน่งมือคีย์บอร์ดและนักร้องนำ
จอห์นเป็นบุตรชายของนางอันธิกา รัตนเวโรจน์ เข้าร่วมวงนูโวตั้งแต่ปี 2531 พร้อมกับปีเตอร์ แอนโธนี่ แฮมมอนด์ (น้องชายฝาแฝดของจอห์น เป็นมือคีย์บอร์ดหลักในวงนูโว) หลังจากนั้นมีผลงานอัลบั้มเดี่ยว ชุด "จอห์น โซโล่" และมีผลงานแสดงละครเช่นเรื่อง จำเลยรัก, ม่านบังใจ, บ่วงหงส์ หลังจากนั้นเป็นซีอีโอและผู้ก่อตั้ง บริษัท ล็อกออน เอเชีย จำกัด ในเครือโมโน เทคโนโลยี เป็นเจ้าของและพิธีกรรายการ "ไออีโชว์" เป็นเอ็กเซ็กคลูซีฟโปรดิวเซอร์ บริษัท สแปลช อินเตอร์แรคทีฟ จำกัด และไซบีเรีย เดอะ ดิจิตอล เพลย์กราวน์ ยังได้เป็นนายกสมาคมคอมพิวเตอร์แห่งประเทศไทย ในปี พ.ศ. 2552
จอห์น รัตนเวโรจน์ เป็นที่รู้จักแก่สาธารณะใน 4 บทบาท
จอห์นสมรสกับ "นุชนารถ รัตนเวโรจน์" ที่พบกันก่อนที่จอห์นจะเข้าวงการ ทั้งคู่มีบุตรด้วยกัน 2 คน คือ 'มหาสมุทร รัตนเวโรจน์' (จัสติน) และ 'สุดฟ้า รัตนเวโรจน์' (สกาย)
รายชื่อเพลงที่ร้อง
รายชื่อเพลงที่ร้อง
รายชื่อเพลงที่ร้อง
รายชื่อเพลงที่ร้อง
รายชื่อเพลงที่ร้อง
รายชื่อเพลงที่ร้อง
รายชื่อเพลงที่ร้อง
ปฏิญญามอสโก
ปฏิญญามอสโก ได้มีการลงนามระหว่างการประชุมมอสโก เมื่อวันที่ 30 ตุลาคม ค.ศ. 1943 ชื่ออย่างเป็นทางการของแถลงการณ์ดังกล่าวคือ "แถลงการณ์ของสี่ชาติเกี่ยวกับความมั่นคงทั่วไป" เอกสารดังกล่าวได้รับการลงนามโดยรัฐมนตรีต่างประเทศของรัฐบาลสหรัฐอเมริกา สหราชอาณาจักร และสหภาพโซเวียต แถลงการณ์ดังกล่าวมีสี่ส่วนแยกจากกัน
ในส่วนแถลงการณ์ร่วมสี่ชาติ รัฐบาลสหรัฐอเมริกา สหราชอาณาจักร สหภาพโซเวียต และจีน ตามที่แถลงการณ์โดยสหประชาชาติเมื่อเดือนมกราคม ค.ศ. 1942 และแถลงการณ์ถัดมา เพื่อคงความเป็นปรปักษ์กับชาติฝ่ายอักษะเหล่านี้ซึ่งประเทศทั้งสี่ต่างอยู่ในสภาวะสงครามจนกว่าประเทศเหล่านี้จะยอมลดอาวุธลงบนพื้นฐานของการยอมจำนนอย่างปราศจากเงื่อนไข ทั้งสี่ประเทศยังได้รับรองความจำเป็นที่จะจัดตั้งองค์การระหว่างประเทศทั่วไป (สหประชาชาติ) ให้เร็วที่สุดเท่าที่จะทำได้ บนแนวคิดของอธิปไตยที่เท่าเทียมกันของรัฐที่รักสันติทั้งหมด และเปิดโอกาสให้รัฐเหล่านี้ล้วนมีโอกาสสมัครเข้าเป็นสมาชิกได้ ไม่ว่าใหญ่หรือเล็ก เพื่อการธำรงรักษาสันติภาพและความมั่นคงระหว่างประเทศ
ในส่วนของแถลงการณ์ที่เกี่ยวข้องกับอิตาลีนั้น รัฐมนตรีต่างประเทศสหรัฐอเมริกา สหราชอาณาจักรและสหภาพโซเวียต ได้ประกาศว่า ฟาสซิสต์และอิทธิพลของฟาสซิสต์นั้นควรจะถูกทำลายลงอย่างสมบูรณ์ และชาวอิตาลีควรจะได้รับทุกโอกาสในการจัดตั้งรัฐบาลและสถาบันอื่นโดยตั้งอยู่บนแนวคิดประชาธิปไตย
ในส่วนของแถลงการณ์ที่เกี่ยวข้องกับออสเตรียนั้น รัฐมนตรีต่างประเทศสหรัฐอเมริกา สหราชอาณาจักรและสหภาพโซเวียต ได้ประกาศว่าการผนวกออสเตรียของเยอรมนีนั้นไม่มีผลและเป็นโมฆะ ทั้งสี่ประเทศเรียกร้องให้มีการจั้ดตั้งออสเตรียเสรีภายหลังชัยชนะเหนือนาซีเยอรมนี
ส่วนสุดท้ายของแถลงปฏิญญามอสโกมีชื่อว่า แถลงการณ์ว่าด้วยความอำมหิต และได้รับการลงนามโดยประธานาธิบดีสหรัฐ แฟรงกลิน ดี. โรสเวลต์ นายกรัฐมนตรีสหราชอาณาจักร วินสตัน เชอร์ชิลล์ และผู้นำสูงสุดโซเวียต โจเซฟ สตาลิน พวกเขาหมายเหตุว่า "หลักฐานของความโหดร้าย การสังหารหมู่ และการประหารชีวิตหมู่อันเลือดเย็นซึ่งได้กระทำโดยกองทัพฮิตเลอร์ในหลายประเทศซึ่งถูกรุกรานและจากที่พวกเขากำลังถูกขับไล่ออกไปอย่างต่อเนื่อง" พวกเขาเห็นพ้องว่าชาวเยอรมันจะถูกส่งกลับไปยังประเทศที่พวกเขาก่ออาชญากรรมของตนขึ้น และ "ตัดสิน ณ ที่นั้นโดยประชาชนที่พวกเขาได้กระทำอย่างโหดเหี้ยมนั้น" ในกรณีของชาวเยอรมันซึ่งการกระทำความผิดทางอาญาไม่มีที่ตั้งชัดเจนนั้น พวกเขาจะถูกลงโทษโดยการตัดสินใจร่วมกันของรัฐบาลฝ่ายสัมพันธมิตร
แถลงการณ์ว่าด้วยความอำมหิตนั้นส่วนใหญ่ร่างขึ้นโดยวินสตัน เชอร์ชิลล์ และนำไปสู่การจัดตั้งคณะกรรมการที่ปรึกษายุโรป ซึ่งได้ร่างกฎบัตรลอนดอน
วัดเขากะโหลก (ลพบุรี)
วัดเขากะโหลก เป็นวัด ตั้งอยูหมู่ที่ 4 ตำบลโคกสำโรง อำเภอโคกสำโรง จังหวัดลพบุรี
วัดเขากะโหลก ตั้งอยู่ไม่ห่างจากตัวอำเภอโคกสำโรงมากนัก น่าจะประมาณ 2 กิโลเมตร เป็นวัดที่ตั้งอยู่บริเวณที่เรียกว่าเขากะโหลก ซึ่งเป็นยอดเขาเตี้ยๆ ส่วนบนยอดเขาเป็นที่ตั้งของพระอุโบสถและวิหาร ซึ่งมีความโดดด่นสวยงาม เมื่อมองออกมาจากทางเข้าจะเห็นพระอุโบสถตั้งสง่าอยู่บนภูเขา นับเป็นวัดที่มีทิวทัศน์สวยงามแห่งหนึ่งของอำเภอโคกสำโรง วัดแห่งนี้ได้ถูกพัฒนาและก่อสร้างอย่างสวยงาม และนอกจากนี้ยังใช้เป็นสถานที่ในการปฏิบัติธรรมให้แก่พุทธศาสนิกชนอีกด้วย
มุขมณฑลแคนเทอร์เบอรี
มุขมณฑลแคนเทอร์เบอรี () เป็นมุขมณฑลของคริสตจักรแห่งอังกฤษ ครอบคลุมพื้นที่เทศมณฑลเคนต์ตะวันออก มุขมณฑลนี้ก่อตั้งโดยนักบุญออกัสตินแห่งแคนเทอร์เบอรีในปี ค.ศ. 597 มีศูนย์กลางอยู่ที่มหาวิหารแคนเทอร์เบอรี นับเป็นมุขมณฑลที่เก่าแก่ที่สุดของคริสตจักรแห่งอังกฤษ
ประมุขของมุขมณฑลคืออาร์ชบิชอปแห่งแคนเทอร์เบอรี แต่เนื่องจากตำแหน่งนี้ต้องเป็นทั้งมุขนายกมหานครประจำภาคแคนเทอร์เบอรี ไพรเมตแห่งอังกฤษทั้งหมด และผู้นำระดับโลกของแองกลิคันคอมมิวเนียน อาร์ชบิชอปนี้จึงมักปฏิบัติราชการที่พระราชวังแลมเบทที่ลอนดอน ไม่ได้ปฏิบัติงานที่มุขมณฑล ดังนั้นปริมุขนายกในภาคคริสตจักรเดียวกันคือบิชอปแห่งโดเวอร์จึงมาอยู่ประจำการแทนและเรียกว่า "บิชอปในแคนเทอร์เบอรี" มีอำนาจการบริหารเสมือนเป็นมุขนายกประจำมุขมณฑลเอง นอกจากนี้ปริมุขนายกอีกตำแหน่งหนึ่งคือบิชอปแห่งเมดสโตน แต่ตำแหน่งนี้เพิ่งถูกยกเลิกไปในเดือนพฤศจิกายนปี ค.ศ. 2010
ในด้านการจัดระเบียบองค์กร มุขมณฑลแคนเทอร์เบอรีถูกแบ่งออกเป็น 3 เขตอัครพันธบริกร ซึ่งประกอบด้วยดีนารี 16 เขต ได้แก่